**ผลการประชุมคณะรัฐมนตรี**

**ครั้งที่ 6/2559 วันอังคารที่ 9 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090259****เรื่อง** **:** ขออนุมัติจัดสรรเงินจากกองทุนสงเคราะห์เกษตรกร**สารัตถะ :** กษ. เสนอ ครม. พิจารณา ดังนี้ 1. อนุมัติจัดสรรเงินจากกองทุนสงเคราะห์เกษตรกรให้กรมส่งเสริมสหกรณ์ ยืมเงิน จำนวน 1,000 ล้านบาท โดยไม่มีดอกเบี้ย กำหนดชำระคืนภายใน 5 ปี (พ.ศ. 2559 - 2564) เพื่อดำเนินโครงการสร้างความเข้มแข็งให้กับกลุ่มเกษตรกรเพื่อเข้าถึงแหล่งเงินทุนในการผลิตและการตลาด 2.อนุมัติเงินจ่ายขาดสำหรับเป็นค่าใช้จ่ายในการดำเนินโครงการ จำนวน 10 ล้านบาทโดยมีรายละเอียดสรุปได้ ดังนี้1. กลุ่มเกษตรกรเป็นองค์กรเกษตรกรที่มีความสำคัญที่รัฐต้องการให้สนับสนุนเกษตรกร ได้รวมตัวกันจัดตั้งเป็นสถาบันเกษตรกรในรูปนิติบุคคล จดทะเบียนในลักษณะกลุ่มเกษตรกร ปัจจุบันมีจำนวน 5,618 แห่ง มีสมาชิกจำนวน 618,741 ครอบครัว มีปริมาณธุรกิจรวม 10,667.74 ล้านบาท แบ่งเป็นการให้เงินกู้ยืม 1,313.56 ล้านบาท จัดหาปัจจัยการผลิต 1,348.10 ล้านบาท รวบรวมผลผลิต 6,936.01 ล้านบาท แปรรูปผลผลิต 808.72 ล้านบาทและอื่น ๆ 261.35 ล้านบาท จุดเด่นของกลุ่มเกษตรกร คือ มีขนาดเล็ก มีการจัดการให้ความช่วยเหลือกัน ตามลักษณะแบบพื้นบ้าน ไม่มุ่งเน้นการแสวงหากำไรจากสมาชิก ทำให้ไม่สามารถสร้างเครดิตให้กับแหล่งเงินทุนในระบบ ที่จะให้เงินทุนหรือเงินกู้กับกลุ่มเกษตรกรโดยตรงในแต่ละแห่งได้ยังจำเป็นต้องพึ่งแหล่งเงินทุนจากภาครัฐเป็นหลัก โดยเฉพาะกองทุนสงเคราะห์เกษตรกรเป็นแหล่งเงินทุนหลักที่สำคัญ ตั้งแต่ปี 2545 เป็นต้นมา จนถึงปัจจุบัน2. กรมส่งเสริมสหกรณ์ในฐานะหน่วยงานส่งเสริมและพัฒนากลุ่มเกษตรกรจึงได้จัดทำแนวทางการสร้างเงินทุนภายในกลุ่มเกษตรกร โดยจัดทำโครงการสร้างความเข้มแข็งให้กับกลุ่มเกษตรกรเพื่อเข้าถึงแหล่งเงินทุนในการผลิตและการตลาดขึ้นเพื่อเสริมสร้างสภาพคล่องเงินทุนให้กับกลุ่มเกษตรกร และลดความเสี่ยงให้สามารถชำระหนี้และคืนเงินทุนได้สำเร็จ จึงพิจารณาให้เฉพาะกลุ่มเกษตรกรที่ได้มาตรฐานกลุ่มเกษตรกร โดยพิจารณาให้ตามศักยภาพของสถานการณ์เงินของแต่ละกลุ่มเกษตรกรและสภาพของกิจกรรมการผลิตและการตลาดที่นำเสนอตามโครงการและหรือที่มีประวัติเดิมว่า เคยกู้เงินกองทุนสงเคราะห์เกษตรกรให้สามารถใช้เครดิตจากวงเงินกู้เดิมได้3. การให้ความช่วยเหลือแก่กลุ่มเกษตรกรในรูปของการสนับสนุนสินเชื่อเพื่อให้เป็นเงินทุนหมุนเวียนในการจัดหาปัจจัยการผลิตทางการเกษตร รวบรวมและแปรรูปผลผลิตที่เหมาะสมสอดคล้องกับความต้องการของสมาชิกกลุ่มเกษตรกรทั้งในด้านปริมาณ และมีระยะเวลาที่เหมาะสม จะสามารถลดต้นทุนการผลิตและเพิ่มประสิทธิภาพการผลิตทางการเกษตรของเกษตรกรสมาชิกที่ได้รับการสนับสนุนเงินทุนได้สูงขึ้น และเกษตรกรสามารถเข้าถึง แหล่งเงินทุนดอกเบี้ยต่ำ รวมทั้งสามารถทำให้เกิดการประหยัดต่อขนาดจากวิธีการระบบสหกรณ์ จากการรวมกันซื้อและจัดหาปัจจัยการผลิตทางการเกษตร การรวบรวมผลผลิต และการตลาดผลผลิตต่อไป4. กรมส่งเสริมสหกรณ์เสนอขออนุมัติจัดสรรเงินจากกองทุนสงเคราะห์เกษตรกรในการดำเนิน**โครงการสร้างความเข้มแข็งให้กับกลุ่มเกษตรกรเพื่อเข้าถึงแหล่งเงินทุนในการผลิตและการตลาด**เพื่อสนับสนุนเงินกู้ยืมให้กับกลุ่มเกษตรกรเฉพาะกลุ่มที่มีมาตรฐานให้มีเงินกู้ยืมใช้เป็นเงินทุนหมุนเวียนในแต่ละปีรวม 5 ปี เพื่อส่งเสริมเกษตรกรให้สามารถจัดหาปัจจัยการผลิตทางการเกษตรที่มีคุณภาพและราคายุติธรรมตรงตามความประสงค์ของเกษตรกรและเพื่อสร้างโอกาสการเข้าถึงแหล่งเงินทุนให้กับเกษตรกรและร่วมกันแก้ไขปัญหาและสร้างความยั่งยืนในการเพิ่มทุน โดยมีสาระสำคัญ ดังนี้4.1 **วัตถุประสงค์**4.1.1 สนับสนุนเงินกู้ยืมให้กลุ่มเกษตรกรเฉพาะที่ได้รับมาตรฐานกลุ่มเกษตรกรของกรมส่งเสริมสหกรณ์ เพื่อให้มีเงินกู้ยืมใช้เป็นเงินทุนหมุนเวียนในแต่ละปี รวม 5 ปี4.1.2 เพื่อส่งเสริมเกษตรกรให้สามารถจัดหาปัจจัยการผลิตทางการเกษตรที่มีคุณภาพ และราคายุติธรรม ตรงตามความประสงค์ของเกษตรกรเอง เพื่อเป็นการลดต้นทุนการผลิตของเกษตรกร รวมทั้งสร้างรายได้เพิ่มจากการรวบรวมผลผลิตเพื่อจำหน่ายหรือแปรรูปผลผลิตร่วมกัน4.1.3 สร้างโอกาสการเข้าถึงแหล่งเงินทุนให้กับเกษตรกรเพื่อร่วมกันแก้ไขปัญหาและสร้างความยั่งยืนในการเพิ่มทุนภายในกลุ่มเกษตรกร ตลอดจนเพื่อให้การบริหารจัดการกลุ่มเกษตรกรมีศักยภาพและความเข้มแข็งต่อไป4.2 **เป้าหมาย**สนับสนุนเงินทุนเพื่อเป็นเงินกู้ยืมให้กับกลุ่มเกษตรกรที่ได้มาตรฐานให้ใช้เงินกู้หมุนเวียนในระยะเวลาไม่เกิน 2 ปี ในแต่ละรอบการผลิตตามชนิดการผลิตของพืช สัตว์และประมง ปีละ 2,000 กลุ่ม ในพื้นที่ 77 จังหวัด (การให้เงินกู้ยืม จำนวน 1,000 ล้านบาท ในแต่ละปี สามารถใช้หมุนเวียนตามรอบการผลิตดังกล่าว เมื่อเกษตรกรมีการชำระหนี้เสร็จสิ้น ตามเงื่อนไข หลักเกณฑ์ ก็สามารถยื่นขอเงินกู้ใหม่ได้อีกภายในระยะเวลาของโครงการ เพื่อใช้หมุนเวียนในกลุ่มเกษตรกรทั้งกลุ่มเดิมและกลุ่มใหม่)4.3 **ระยะเวลาดำเนินการ**ระยะเวลาดำเนินการ 5 ปี นับแต่วันที่กรมส่งเสริมสหกรณ์เบิกเงินทุนจาก กษ. (ปี 2559 - 2564)4.4 **งบประมาณ**งบประมาณจากกองทุนสงเคราะห์เกษตรกร จำนวน 1,010 ล้านบาท (ส่วนงบประมาณในการดำเนินงานของส่วนราชการ จะใช้งบประมาณของกรมส่งเสริมสหกรณ์ที่ได้รับจัดสรรงบประมาณประจำปี) แยกเป็น4.4.1 เงินกู้ยืมปลอดดอกเบี้ย จากกองทุนสงเคราะห์เกษตรกร จำนวน 1,000 ล้านบาท4.4.2 เงินจ่ายขาดจากกองทุนสงเคราะห์เกษตรกรเพื่อเป็นค่าใช้จ่ายในการดำเนินงานในการติดตามโครงการ จำนวน 10 ล้านบาท คิดเป็นร้อยละ 1.00 ของวงเงินกู้ยืม รายละเอียด ดังนี้1. ค่าใช้จ่ายติดตามโครงการ **เบี้ยเลี้ยง** 200 **ค่าพาหนะ** 385 **รวม** 585 บาท**จำนวน 78 แห่ง** 45,630 **จำนวน** 2 คน **รวม** 91,260 บาท **จำนวน** 10 ครั้ง **รวมทั้งสิ้น** 912,600 บาท2. ติดตามเงินกู้ **เบี้ยเลี้ยง** 200 **ค่าพาหนะ** 500 **รวม** 700 บาท **จำนวน 78 แห่ง** 54,600 **จำนวน** 2 คน **รวม** 109,200 บาท **จำนวน** 5 ครั้ง **รวมทั้งสิ้น** 546,600 บาท3. แก้ไขปัญหา **เบี้ยเลี้ยง** 200 **ค่าพาหนะ** 500 **รวม** 700 บาท **จำนวน 78 แห่ง** 54,600 **จำนวน** 2 คน **รวม** 109,200 บาท **จำนวน** 5 ครั้ง **รวมทั้งสิ้น** 546,600 บาท**รวม** 2,004,600 บาท **โดยประสงค์จะเบิกเพียงไม่เกินปีละ** 2,000,000 บาท **จำนวน 5 ปี** 5 บาท **รวมทั้งสิ้น** 10,000,000 บาท4.5 **แผนการดำเนินโครงการ**พิจารณาจัดสรรเงินกู้ให้กลุ่มเกษตรกรเฉพาะกลุ่มเกษตรกรที่ได้รับการประกาศเป็นกลุ่มเกษตรกรที่ได้รับมาตรฐานกลุ่มเกษตรกรของกรมส่งเสริมสหกรณ์4.5.1 จัดสรรเงินกู้ให้กลุ่มเกษตรกร จำนวน 2,000 กลุ่ม เฉพาะที่เป็นกลุ่มเกษตรกรที่ได้มาตรฐาน โดยมีเงื่อนไขในการสร้างเงินทุนภายในของกลุ่มเกษตรกร ตามหลักเกณฑ์ที่กรมส่งเสริมสหกรณ์ ร่วมกับผู้แทนคณะกรรมการกลางกลุ่มเกษตรกร ระดับประเทศ ระดับภาค และระดับจังหวัด กำหนดร่วมกัน4.5.2 กลุ่มเกษตรกรที่จะขอรับการสนับสนุนเงินทุนจะต้องทำโครงการส่งเสริมการผลิตและการตลาดเพื่อจัดหาปัจจัยการผลิต การรวบรวมและการแปรรูปผลผลิตเพื่อการตลาดทางการเกษตร ตามแบบที่กรมส่งเสริมสหกรณ์ ร่วมกับผู้แทนคณะกรรมการกลางกลุ่มเกษตรกรระดับประเทศ ระดับภาค และระดับจังหวัด กำหนดร่วมกัน โดยกรมส่งเสริมสหกรณ์จะพิจารณาให้กลุ่มเกษตรกรได้รับเงินกู้เป็นไปตามเงื่อนไขและกรอบวงเงินกู้ โดยปลอดดอกเบี้ย และมีระยะเวลากู้หมุนเวียนในระยะเวลาไม่เกิน 2 ปี ในแต่ละรอบการผลิตตามชนิดการผลิตของพืช สัตว์ และประมง ร่วมกับผู้แทนคณะกรรมการกลาง กลุ่มเกษตรกรระดับประเทศ ระดับภาค และระดับจังหวัด กำหนดร่วมกัน4.5.3 เพื่อสร้างความเข้มแข็งให้กับกลุ่มเกษตรกรเข้าถึงแหล่งเงินทุนในการผลิตและการตลาด เพื่อเสริมสร้างสภาพคล่องด้านการเงินทุนหมุนเวียนให้กับกลุ่มเกษตรกรและลดความเสี่ยงจากการคืนเงินทุนให้กับกองทุนสงเคราะห์เกษตรกร จึงกำหนดวิธีการให้เงินกู้เฉพาะกลุ่มเกษตรกรที่ได้มาตรฐานกลุ่มเกษตรกร โดยพิจารณาให้ตามศักยภาพของสถานะการเงินของแต่ละกลุ่มเกษตรกร และสภาพของกิจกรรมการผลิตและการตลาดที่นำเสนอโครงการและหรือที่มีประวัติเดิมว่า เคยกู้เงินกองทุนสงเคราะห์เกษตรกร สามารถใช้เครดิตจากวงเงินกู้เดิม หลักการสำคัญในการให้เงินกู้ยืมแก่กลุ่มเกษตรกรแต่ละกลุ่ม จึงต้องยึดหลักความมีอิสระในการตัดสินใจในการจัดหาปัจจัยการผลิต การแปรรูป เพื่อดำเนินการผลิตและการตลาดด้วยความสมัครใจเป็นสำคัญ เพื่อให้สามารถลดต้นทุนการผลิต และเพิ่มมูลค่าผลผลิตทางการเกษตรจากตัวเกษตรกรเอง4.6 **ประโยชน์ที่คาดว่าจะได้รับ**4.6.1 กลุ่มเกษตรกรมีเงินทุนในการพัฒนาศักยภาพในการดำเนินธุรกิจได้อย่างกว้างขวาง สามารถจัดหาวัสดุอุปกรณ์การผลิต ทั้งพืชและสัตว์มาบริการสมาชิกได้อย่างทั่วถึงสอดคล้องกับความต้องการของสมาชิก4.6.2 สมาชิกกลุ่มเกษตรกรมีเงินทุนพอในการประกอบอาชีพการเกษตรโดยเฉลี่ย 30,000 บาท/คน สามารถลดต้นทุนการผลิต และรายได้เพิ่มขึ้นเพียงพอแก่การดำรงชีพ4.6.3 กลุ่มเกษตรกรสามารถขยายตลาดจำหน่ายผลิตผลได้เพิ่มขึ้น เนื่องจากได้รับการสนับสนุนเงินทุนปลอดดอกเบี้ยไม่ต่ำกว่า 300,000 – 500,000 บาท ต่อกลุ่ม ทำให้ต้นทุนการผลิตต่ำกว่าภาคเอกชนมีเงินทุนพอในการประกอบอาชีพการเกษตร4.6.4 กลุ่มเกษตรกรได้รับการส่งเสริมให้ดำเนินธุรกิจครบวงจรไม่ต่ำกว่า 2 ธุรกิจต่อกลุ่ม ได้แก่ ธุรกิจให้เงินกู้ และธุรกิจจัดหาสินค้ามาจำหน่าย เนื่องจากโครงการมีวัตถุประสงค์ช่วยเหลือเกษตรกรครอบคลุมหลายด้าน4.6.5 กลุ่มเกษตรกรมีฐานะการเงินมั่นคง มีทรัพย์สิน มีความเข้มแข็ง สามารถช่วยเหลือตนเองและสมาชิกได้4.7 **ตัวชี้วัดความสำเร็จของโครงการ**4.7.1 กลุ่มเกษตรกรสามารถทำธุรกิจเพิ่มขึ้น อย่างน้อย 2 ธุรกิจ4.7.2 กลุ่มเกษตรกรสามารถส่งชำระหนี้คืนได้ตามกำหนด ไม่ต่ำกว่าร้อยละ 98 (อัตราเสี่ยงในการชำระหนี้ไม่ได้เพียงร้อยละ 2)4.7.3 กลุ่มเกษตรกรมีเงินทุนภายในเพิ่มขึ้นในภาพรวม ไม่น้อยกว่าร้อยละ 5 ในแต่ละปี5. ในการประชุมคณะกรรมการสงเคราะห์เกษตรกร ครั้งที่ 6/2558 เมื่อวันที่ 24 พ.ย. 2558 มีมติเห็นชอบและให้นำเสนอคณะรัฐมนตรีเพื่อพิจารณาจัดสรรเงินกองทุนสงเคราะห์เกษตรกรให้กรมส่งเสริมสหกรณ์ยืมเงินเพื่อดำเนินโครงการสร้างความเข้มแข็งให้กับกลุ่มเกษตรกรเพื่อเข้าถึงแหล่งเงินทุนในการผลิตและการตลาด จำนวน 1,000 ล้านบาท โดยไม่มีดอกเบี้ย กำหนดชำระคืนภายใน 5 ปี (พ.ศ. 2559 – 2564) และเงินจ่ายขาด จำนวน 10 ล้านบาท เพื่อดำเนินการตามโครงการฯ**มติ. ครม. :** อนุมัติตามที่ กษ. เสนอ | **หน่วยงานที่รับผิดชอบ** : กษ. (กองบริหารงานกองทุนสงเคราะห์เกษตรกร สป.กษ.)**ประโยชน์ที่ได้รับ :** เพื่อเสริมสร้างสภาพคล่องด้านการเงินทุนหมุนเวียนให้กับกลุ่มเกษตรกรและลดความเสี่ยงจากการคืนเงินทุนให้กับกองทุนสงเคราะห์เกษตรกร**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 6/2559 วันอังคารที่ 9 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090259****เรื่อง** **:** ทบทวนวิธีการดำเนินการโครงการสนับสนุนสินเชื่อเพื่อรวบรวมและสร้างมูลค่าเพิ่มมันสำปะหลัง ปี 2558/59 ตามแนวทางการบริหารจัดการตลาดมันสำปะหลัง ปี 2558/59**สารัตถะ :** กษ. เสนอ ครม. พิจารณาอนุมัติโครงการสนับสนุนสินเชื่อเพื่อรวบรวมและสร้างมูลค่าเพิ่มมันสำปะหลัง ปี 2558/59 ตามแนวทางการบริหารจัดการตลาดมันสำปะหลัง ปี 2558/59โดยมีรายละเอียดสรุปได้ ดังนี้1. ได้มีมติ ครม. เมื่อวันที่ 8 ธ.ค. 2558 อนุมัติแนวทางการบริหารจัดการตลาดมันสำปะหลัง ปี 2558/59 จำนวน 2 โครงการ คือ โครงการเพิ่มประสิทธิภาพการเพาะปลูกมันสำปะหลังในระบบน้ำหยด ปี 2558/59 และโครงการชะลอการเก็บเกี่ยวมันสำปะหลัง ปี 2558/59 สำหรับโครงการสนับสนุนสินเชื่อเพื่อรวบรวมและสร้างมูลค่าเพิ่มมันสำปะหลัง ปี 2558/59 ให้ กษ. และหน่วยงานที่เกี่ยวข้องพิจารณาทบทวนวิธีการดำเนินการให้เหมาะสมอีกครั้ง2. คณะกรรมการนโยบายและบริหารจัดการตลาดมันสำปะหลัง (นบมส.) ในคราวประชุมครั้งที่ 1/2559 เมื่อวันที่ 29 ม.ค. 2559 เห็นชอบการทบทวนวิธีการดำเนินการโครงการสนับสนุนสินเชื่อเพื่อรวบรวมและสร้างมูลค่าเพิ่มมันสำปะหลัง ปี 2558/59 ตามแนวทางการบริหารจัดการตลาดมันสำปะหลัง ปี2558/59 ของ กษ. ประกอบด้วย เป้าหมายการรวบรวมหรือรับซื้อหัวมันสดและแปรรูป ระยะเวลาดำเนินการ และวงเงินที่ใช้ดำเนินการ3. โครงการสนับสนุนสินเชื่อเพื่อรวบรวมและสร้างมูลค่าเพิ่มมันสำปะหลัง ปี 2558/59 ตามแนวทางการบริหารจัดการตลาดมันสำปะหลัง ปี 2558/59 มีรายละเอียด ดังนี้ 3.1 **วัตถุประสงค์**3.1.1 เพื่อสนับสนุนสินเชื่อให้กับสหกรณ์ภาคการเกษตรกลุ่มเกษตรกร และกลุ่มวิสาหกิจชุมชน ที่มีการประกอบธุรกิจเกี่ยวกับมันสำปะหลังนำไปใช้เป็นเงินทุนหมุนเวียนในการรวบรวมหรือรับซื้อหัวมันสำปะหลังสดจากเกษตรกรและ/หรือแปรรูปเพื่อสร้างมูลค่าเพิ่มผลิตภัณฑ์มันสำปะหลัง3.1.2 เพื่อสร้างความเข้มแข็งให้กับสหกรณ์ภาคการเกษตรกลุ่มเกษตรกร กลุ่มวิสาหกิจชุมชน ในการดำเนินธุรกิจมันสำปะหลัง และช่วยดูดซับปริมาณผลผลิตมันสำปะหลังในช่วงที่ผลผลิตออกมาก 3.2 **วิธีการ**3.2.1 สหกรณ์ภาคการเกษตร กลุ่มเกษตรกร และกลุ่มวิสาหกิจชุมชน กู้เงินจาก ธ.ก.ส. โดยรัฐชดเชยดอกเบี้ยในอัตราร้อยละ 3 ต่อปี ระยะเวลาชดเชย 12 เดือน3.2.2 วงเงินสินเชื่อทั้งสิ้น 2,5000 บาท วงเงินชดเชย 75 ล้านบาท3.2.3 เป้าหมายสหกรณ์ภาคการเกษตร กลุ่มเกษตรกร และกลุ่มวิสาหกิจชุมชน ที่มีการประกอบธุรกิจเกี่ยวกับมันสำปะหลังที่เข้าร่วมโครงการ สามารถรวบรวมหรือรับซื้อมันสำปะหลังสดและแปรรูปจากสมาชิกหรือเกษตรกรได้ 1,000,000 ตัน3.2.4 ระยะเวลาดำเนินการ

|  |  |
| --- | --- |
| ระยะเวลาสมัคร | 1 กุมภาพันธ์ – 31 กรกฎาคม 2559  |
| ระยะเวลาการรับซื้อหัวมันสำปะหลังสด | 31 กุมภาพันธ์ 2559-31 มกราคม 2560 |
| ระยะเวลาชดเชยดอกเบี้ย | 12 เดือน นับตั้งแต่วันที่ได้รับสินเชื่อ |
| ระยะเวลาจ่ายเงินกู้ | 1 กุมภาพันธ์ – 31 กรกฎาคม 2559 |
| ระยะเวลาโครงการ | 1 กุมภาพันธ์ 2559 – 31 สิงหาคม 2560  |

**มติ ครม. :** อนุมัติโครงการสนับสนุนสินเชื่อเพื่อรวบรวมและสร้างมูลค่าเพิ่มมันสำปะหลังปี 2558/59 ตามแนวทางการบริหารจัดการตลาดมันสำปะหลัง ปี 2558/59 ตามที่ กษ. เสนอ | **หน่วยงานที่รับผิดชอบ** : กษ. (สศก.)**ประโยชน์ที่ได้รับ :** 1. สหกรณ์ภาคการเกษตร กลุ่มเกษตรกร และกลุ่มวิสาหกิจชุมชน มีเงินทุนหมุนเวียนเพียงพอที่จะรับซื้อผลผลิตจากเกษตรกร สามารถดึงปริมาณหัวมันสดส่วนเกินออกจากตลาดได้ปริมาณหนึ่ง2. ช่วยให้เกษตรกรผู้ผลิตมันสำปะหลังที่เป็นสมาชิกสหกรณ์ กลุ่มเกษตรกร และกลุ่มวิสาหกิจชุมชน มีแหล่งจำหน่ายมันสำปะหลังในพื้นที่ อันเป็นการช่วยลดต้นทุนการขนส่งมาจำหน่ายในตลาดกลางหรือแหล่งซื้อขายในเมือง**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 6/2559 วันอังคารที่ 9 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (กษ.เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090259****เรื่อง** : สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้งที่ 10**สารัตถะ** : กษ. เสนอ ครม. รับทราบ สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้งที่ 10โดยมีรายละเอียดสรุปได้ ดังนี้กษ.ได้รายงานสถานการณ์น้ำและการบริหารจัดการน้ำในช่วงฤดูแล้งปี 2558/59 ตั้งแต่วันที่ 1 พ.ย. 2558 ถึง 30 เม.ย. 2559 เพื่อให้ทุกภาคส่วนรับทราบสถานการณ์น้ำและการบริหารจัดการน้ำในช่วงฤดูแล้ง และเพื่อเตรียมพร้อมรับสถานการณ์ข้อขัดแย้งของกลุ่มผู้ใช้น้ำในทุกภาคส่วนต่าง ๆ หากมีการใช้น้ำไม่เป็นไปตามแผนที่กำหนดไว้สรุปได้ ดังนี้1. สถานการณ์น้ำ วันที่ 21 ม.ค. 2559

|  |  |  |  |
| --- | --- | --- | --- |
| ลำดับ | รายการ | ปริมาณน้ำรวมใช้การได้ | เปรียบเทียบปี 2558/2559 +มากกว่า/-น้อยกว่า |
| ล้าน ลบ.ม. | % | ล้าน ลบ.ม. | % |
| 1 | เขื่อนขนาดใหญ่ 27 แห่ง | 7,070 | 46 | -2,198 | -14 |
| 2 | เขื่อนขนาดใหญ่ 4 แห่ง (ลุ่มเจ้าพระยา) | 3,572 | 20 | -2,882 | -16 |
| 3 | เขื่อนขนาดใหญ่ 2 แห่ง (ลุ่มแม่กลอง) | 4,449 | 33 | -191 | -4 |
| 4 | อ่างเก็บน้ำขนาดกลางทั้งประเทศ 448 แห่ง | 2,122 | 52 | -530 | -13 |
| 5 | อ่างเก็บน้ำขนาดเล็กทั้งประเทศ 4,789 แห่ง\* | 1,070 | 59 | - | - |
| 6 | แหล่งน้ำในไร่นานอกเขตชลประทานทั้งประเทศ 352,528 บ่อ\* | 187 | 53 | - | - |
| 7 | โครงการอนุรักษ์ฟื้นฟูแหล่งน้ำ 14,091 แห่ง\* | 632 | 54 | - | - |
| 8 | แหล่งเก็บน้ำอื่นๆ (แหล่งน้ำในและนอกเขตชลประทาน สระน้ำในไร่นา น้ำบาดาลเพื่อการเกษตร\* | 376 | 36 | - | - |
| รวม | 19,478 | 37 |  | - |

1.1 **อ่างเก็บน้ำขนาดใหญ่ทั้งประเทศ จำนวน 33 แห่ง** มีปริมาตรน้ำรวม 38,594 ล้าน ลบ.ม. คิดเป็นร้อยละ 55 ของปริมาตรน้ำกักเก็บทั้งหมด เป็นน้ำใช้การได้ 15,091 ล้าน ลบ.ม. คิดเป็นร้อยละ 32 ของปริมาตรน้ำใช้การทั้งหมด1.2 **อ่างเก็บน้ำในลุ่มน้ำเจ้าพระยาและลุ่มน้ำแม่กลอง** - **ลุ่มน้ำเจ้าพระยา** มีปริมาตรน้ำใน 4 เขื่อน ได้แก่ เขื่อนภูมิพล สิริกิติ์ แควน้อยบำรุงแดน ป่าสักชลสิทธิ์จำนวน 10,268 ล้าน ลบ.ม. คิดเป็นร้อยละ 41 ของปริมาตรน้ำกักเก็บทั้งหมด เป็นน้ำใช้การได้ 3,572 ล้าน ลบ.ม. คิดเป็นร้อยละ 20 ของปริมาตรน้ำใช้การทั้งหมด- **ลุ่มน้ำแม่กลอง** มีปริมาตรน้ำใน 2 เขื่อน ได้แก่ เขื่อนศรีนครินทร์ วชิราลงกรณ์ จำนวน 17,726ล้าน ลบ.ม. คิดเป็นร้อยละ 67 ของปริมาตรน้ำกักเก็บทั้งหมด เป็นน้ำใช้การได้ 4,449 ล้าน ลบ.ม. คิดเป็นร้อยละ 33 ของปริมาตรน้ำใช้การทั้งหมด1.3 **แหล่งน้ำอื่นของกระทรวงเกษตรและสหกรณ์ ณ วันที่ 14 ม.ค. 2559**- **แหล่งน้ำในไร่นานอกเขตชลประทาน** ทั้งประเทศ จำนวน 352,528 บ่อ ความจุรวม 352.53ล้าน ลบ.ม. มีปริมาตรน้ำรวม 187.46 ล้าน ลบ.ม. คิดเป็นร้อยละ 53 ของความจุทั้งหมด- **อ่างเก็บน้ำขนาดเล็ก** ทั้งประเทศจำนวน 4,789 แห่ง ความจุรวม 1,805.23 ล้าน.ลบ.ม. มีปริมาตรน้ำรวม 1,069.78 ล้าน.ลบ.ม.คิดเป็นร้อยละ 61 ของความจุทั้งหมด1.4 **แหล่งน้ำที่ดำเนินการโดยกรมทรัพยากรน้ำ ณ วันที่ 14 ม.ค. 2559** - **โครงการอนุรักษ์ฟื้นฟูแหล่งน้ำ** จำนวน 14,091 แห่ง ความจุรวม 1,161.07 ล้าน.ลบ.ม. มีปริมาตรน้ำรวม 631.54 ล้าน.ลบ.ม. คิดเป็นร้อยละ 54.39 ของความจุทั้งหมด1.5 **ตามแผนยุทธศาสตร์การบริหารจัดการทรัพยากรน้ำ ณ วันที่ 14 ม.ค. 2559** - **แหล่งเก็บน้ำอื่น ๆ** ได้แก่ แหล่งน้ำในและนอกเขตชลประทาน สระน้ำในไร่นา น้ำบาดาลเพื่อการเกษตร มีความจุรวม 1,037.56 ล้าน ลบ.ม. ปริมาณน้ำรวม 376.02 ล้าน ลบ.ม. คิดเป็นร้อยละ 36.24 ของความจุทั้งหมด2. **การจัดสรรน้ำ**2.1.**แผนการใช้น้ำ**จากโครงการชลประทานขนาดใหญ่และขนาดกลางทั้งประเทศในช่วงฤดูแล้งปี 2558/59(วันที่ 1 พ.ย.2558 – 30 เม.ย. 2559) ณ วันที่ 1 พ.ย. 2558 ปริมาตรน้ำต้นทุนสามารถใช้การได้จำนวน 20,035 ล้าน ลบ.ม. โดยวางแผนจัดสรรน้ำทั้งประเทศ จำนวน 11,120 ล้าน ลบ.ม. โดยจัดสรรน้ำในลุ่มเจ้าพระยา 2,900 ล้าน ลบ.ม. ประกอบด้วย เขื่อนภูมิพล 800 ล้านลบ.ม. เขื่อนสิริกิติ์ 1,600 ล้าน ลบ.ม. เขื่อนแควน้อยบำรุงแดน 200 ล้าน ลบ.ม. และเขื่อนป่าสักชลสิทธิ์ 300 ล้าน ลบ.ม. ระบายน้ำเฉลี่ยวันที่ 15.90 ล้าน ลบ.ม.2.2.**ผลการจัดสรรน้ำ ช่วงวันที่ 1 พ.ย. – 20 ม.ค. 2559**- อ่างเก็บน้ำขนาดใหญ่และอ่างเก็บน้ำขนาดกลางทั้งประเทศ ใช้น้ำไปแล้ว 3,024 ล้าน ลบ.ม. คิดเป็นร้อยละ 27 ของแผนการจัดสรรน้ำ ส่วนในลุ่มน้ำเจ้าพระยา (เขื่อนภูมิพล เขื่อนสิริกิติ์ เขื่อนแควน้อยบำรุงแดนเขื่อนป่าสักชลสิทธิ์ และผันน้ำจากแม่กลอง) ใช้น้ำไปแล้ว 1,278 ล้าน.ลบ.ม. คิดเป็นร้อยละ 44 ของแผนการจัดสรรน้ำ คิดเป็นระบายน้ำเฉลี่ยวันละ 15.78 ล้าน ลบ.ม. เพื่ออุปโภค บริโภค รักษาระบบนิเวศ และการเกษตรต่อเนื่อง (ไม้ผลและอ้อย)3. **การบริหารจัดการน้ำและอาคารชลประทานในลุ่มน้ำเจ้าพระยาช่วงฤดูแล้งปี 2558/59**3.1 **แผนการระบายน้ำจากเขื่อน (ช่วงวันที่ 18 - 24 ม.ค. 2559)** เฉลี่ยวันละ 17.77 ล้าน ลบ.ม. แยกเป็น 3.1.1 **เขื่อนภูมิพล** จังหวัดตาก ระบายน้ำเฉลี่ยวันละ 5.00 ล้าน ลบ.ม. 3.1.2 **เขื่อนสิริกิติ์** จังหวัดอุตรดิตถ์ ระบายน้ำเฉลี่ยวันละ 10.00 ล้าน ลบ.ม. 3.1.3 **เขื่อนแควน้อยบำรุงแดน** จังหวัดพิษณุโลก ระบายน้ำเฉลี่ยวันละ 1.04 ล้าน ลบ.ม. 3.1.4 **เขื่อนป่าสักชลสิทธิ์** จังหวัดลพบุรี ระบายน้ำเฉลี่ยวันละ 1.73 ล้าน ลบ.ม. 4. **สถานการณ์การเพาะปลูกข้าวในเขตชลประทานลุ่มน้ำเจ้าพระยา ณ วันที่ 20 ม.ค. 2559**4.1 **พื้นที่ปลูกข้าวนาปี 2558** แผนเพาะปลูกในเขตชลประทานลุ่มน้ำเจ้าพระยา 7.45 ล้านไร่ ปลูก 6.40 ล้านไร่ ไม่ปลูก 1.05 ล้านไร่ โดยในพื้นที่ที่ปลูก 6.40 ล้านไร่ แบ่งเป็น เก็บเกี่ยวแล้ว 6.34 ล้านไร่ เสียหาย 0.02 ล้านไร่ รอเก็บเกี่ยว 0.04 ล้านไร่ คาดว่าจะเก็บเกี่ยวเสร็จสิ้นประมาณกลางเดือน ก.พ. 2559 4.2 **พื้นที่ปลูกข้าวนาปีต่อเนื่อง ปี 2558** พื้นที่ปลูกข้าวนาปีต่อเนื่องในเขตชลประทานลุ่มน้ำเจ้าพระยา ตั้งแต่เดือน ส.ค. 2558 จำนวน 1.75 ล้านไร่ เก็บเกี่ยวแล้ว 1.38 ล้านไร่รอเก็บเกี่ยว 0.37 ล้านไร่ คาดว่าจะเก็บเกี่ยวเสร็จสิ้นประมาณกลางเดือน ก.พ. 25594.3 **พื้นที่ปลูกข้าวนาปรัง ปี 2558/59** **4.3.1 ผลการเพาะปลูกข้าวนาปรังในเขตชลประทานลุ่มน้ำเจ้าพระยา ตั้งแต่วันที่ 1 พ.ย. – 20 ม.ค. 2559 จำนวน 1.75 ล้านไร่****มติ. ครม.** : รับทราบสถานการณ์น้ำและการบริหารจัดการน้ำในช่วงฤดูแล้งปี 2558/59 ครั้งที่ 10 ตามที่ กษ. เสนอ | **หน่วยงานที่รับผิดชอบ** : กษ. (ชป.)**ประโยชน์ที่ได้รับ** : เพื่อให้รับทราบสถานการณ์น้ำและสามารถบริหารจัดการน้ำในช่วงฤดูแล้งปี 2558/59 เพื่อจะได้มีน้ำใช้ในการเพาะปลูกและทำการเกษตรต่อไป**กำหนดรายงานผลการปฏิบัติเพื่อเสนอ ครม.** : - |

**ผลการประชุมคณะรัฐมนตรี**

**ครั้งที่ 6/2559 วันอังคารที่ 9 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090259****เรื่อง** **:** ขอความเห็นชอบโครงการของกระทรวงพาณิชย์และขอรับการจัดสรรงบประมาณรายจ่ายเพิ่มเติม ประจำปีงบประมาณ พ.ศ. 2559**สารัตถะ :** พณ. เสนอ ครม. พิจารณาให้ความเห็นชอบโครงการและขอรับการจัดสรรงบประมาณรายจ่ายเพิ่มเติม ประจำปีงบประมาณ พ.ศ. 2559โดยมีรายละเอียดสรุปได้ ดังนี้1. พณ. รายงานว่า เมื่อวันที่ 20 มกราคม 2559 รองนายกรัฐมนตรี (นายสมคิด จาตุศรีพิทักษ์) ได้มอบหมายนโยบาย 5 ด้าน เพื่อขับเคลื่อนภาคการส่งออกและการลงทุนในต่างประเทศในปี 2559 ให้สามารถขยายตัวได้ตามเป้าหมายร้อยละ 5 โดยเน้น (1) การเจาะตลาดที่มีศักยภาพและกำลังซื้อสูงในทุกมิติเป็นรายเมือง (Deep Penetration) แสวงหาช่องทางการจัดจำหน่ายสินค้าไทยในรูปแบบใหม่ และผลักดันให้ผู้ประกอบการไปลงทุนในธุรกิจในต่างประเทศ (2) การมองตลาดอาเซียนเสมือนตลาดในประเทศ พัฒนาการค้าชายแดน กระชับความสัมพันธ์ภาครัฐในระดับสูง (3) การพัฒนาตลาดโดยการสร้างแบรนด์ประเทศและพัฒนานักรบเศรษฐกิจใหม่ (4) เร่งพัฒนาระบบอีคอมเมิร์ซสำหรับผู้ประกอบการทั่วประเทศ (5) พัฒนาเกษตรไทยสู่สากล โดยเชื่อมโยงแหล่งผลิตสู่ตลาดและสนับสนุนการลงทุนของผู้ประกอบการไทยในการแปรรูปสินค้าเกษตรและได้เร่งรัดให้ภาครัฐมีนโยบายเร่งด่วนในการผลักดันภาคการค้าและการลงทุนระหว่างประเทศ และสร้างความเชื่อมั่นในวงกว้างว่าเศรษฐกิจไทยมีโครงสร้างพื้นฐานด้านการส่งออกที่แข็งแกร่ง อันส่งผลให้การส่งออกของไทยในปี 2559 ขยายตัวได้ตามเป้าหมาย2. เพื่อตอบสนองนโยบายเร่งด่วนของรัฐบาล รองรับการปรับโครงสร้างระบบเศรษฐกิจที่ให้ความสำคัญกับการกระจายความเจริญไปสู่ภูมิภาค และเพิ่มขีดความสามารถในการแข่งขันของประเทศ พณ. จึงได้จัดทำแผนงานด้าน Local Economy โครงการขับเคลื่อนเศรษฐกิจท้องถิ่นไทยเชื่อมโยงสู่เศรษฐกิจโลก งบประมาณ 620 ล้านบาท และแผนงานด้าน Global Economy โครงการปฏิรูปภาคการค้าไทยสู่เศรษฐกิจยุคใหม่ โดยมีวัตถุประสงค์ ดังนี้2.1. **แผนงานด้าน Local Economy โครงการขับเคลื่อนเศรษฐกิจท้องถิ่นไทยเชื่อมโยงสู่เศรษฐกิจโลก** มีวัตถุประสงค์1) เพื่อส่งเสริมการสร้างความเข้มแข็งเศรษฐกิจฐานราก ภายใต้ Local Economy เพื่อยกระดับเกษตรกรให้มีความรู้ ความสามารถ และศักยภาพในการผลิตสินค้าที่มีมูลค่าเพิ่ม และนวัตกรรมเป็นเกษตรกรที่มีความเข้มแข็ง “Smart Farmer”2) ผลักดัน Smart Farmer ให้รู้จักทำมาค้าขายเกิดการลงทุนและดำเนินธุรกิจได้อย่างยั่งยืน เป็นเกษตรกร SMEs Farmer3) ส่งเสริมและพัฒนาระบบกลไกตลาดเพื่อรองรับการเชื่อมโยงสินค้าจากตลาดชุมชนไปยังตลาดกลางสู่ศูนย์กระจายสินค้าเพื่อเชื่อมโยงสินค้าเกษตรกรไทยสู่ตลาดเพื่อนบ้าน (CLMV) และตลาดโลก4) พัฒนาสารสนเทศข้อมูลข่าวสาร ราคาและการตลาดเผยแพร่ให้แก่เกษตรกรและผู้เกี่ยวข้องใช้ในการวางแผนการผลิตและการตลาดโดยมีระบบซื้อขายแบบ E-commerce5) เพื่อสร้างความเข้มแข็งตราสัญลักษณ์สิ่งบ่งชี้ทางภูมิศาสตร์ไทยด้วยการสร้างภาพลักษณ์ ความน่าเชื่อถือ และมาตรฐานตราสัญลักษณ์ สิ่งบ่งชี้ทางภูมิศาสตร์ไทยสู่ตลาดโลก2.2. **แผนงานด้าน Global Economy โครงการปฏิรูปภาคการค้าไทยสู่เศรษฐกิจยุคใหม่** มีวัตถุประสงค์1) ขยายมูลค่าการค้าการลงทุนของไทยในตลาดศักยภาพสูง โดยเฉพาะตลาด CLMV2) ยกระดับแบรนด์ไทยให้เป็นรู้จักทั้งในตลาดในประเทศ ภูมิภาค และระดับโลก3) ขยายมูลค่าการค้าผ่านช่องทาง E-commerce และเชื่อมโยงสู่ Global Platform4) ผลักดันการส่งออกบริการของไทยใน 6 สาขาเป้าหมาย เพื่อเป็นจักรกลขับเคลื่อนเศรษฐกิจยุคใหม่ควบคู่ไปกับการส่งออกสินค้าปฏิรูปกระบวนการทำงานของภาครัฐ ให้สามารถตอบสนองต่อความต้องการของภาคเอกชนให้แข่งขันได้ในเศรษฐกิจยุคใหม่**มติ ครม. :** เห็นชอบแผนงานด้าน Local Economy โครงการขับเคลื่อนเศรษฐกิจท้องถิ่นไทยเชื่อมโยงสู่เศรษฐกิจโลก งบประมาณ 620 ล้านบาท และแผนงานด้าน Global Economy โครงการปฏิรูปภาคการค้าไทยสู่เศรษฐกิจยุคใหม่ โดยขอรับการจัดสรรจากงบประมาณรายจ่ายเพิ่มเติม ประจำปีงบประมาณ พ.ศ. 2559 ตามที่ พณ. เสนอ | **หน่วยงานที่รับผิดชอบ** : พณ./กษ. (สศก.)**ประโยชน์ที่ได้รับ :** เพื่อสนองนโยบายเร่งด่วนของรัฐบาล รองรับการปรับโครงสร้างระบบเศรษฐกิจที่ให้ความสำคัญกับการกระจายความเจริญไปสู่ภูมิภาคและเพิ่มขีดความสามารถในการแข่งขันของประเทศ**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 6/2559 วันอังคารที่ 9 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090259****เรื่อง** **:** การขอความเห็นชอบต่อร่างเอกสารผลลัพธ์สำหรับการประชุมสุดยอดผู้นำสหรัฐฯ - อาเซียน**สารัตถะ :** กต. เสนอ ครม. พิจารณา ดังนี้ 1. ให้ความเห็นชอบต่อร่างเอกสารผลลัพธ์ในข้อ 2 และหากมีความจำเป็นต้องแก้ไขร่างเอกสารในส่วนที่ไม่ใช่สาระสำคัญหรือไม่ขัดต่อผลประโยชน์ของประเทศไทย ขอให้ กต. ดำเนินการได้โดยไม่ต้องนำเสนอ ครม. เพื่อพิจารณาอีก 2. ให้นายกรัฐมนตรีหรือผู้แทนที่ได้รับมอบหมายร่วมรับรองเอกสารในข้อ 2โดยมีรายละเอียดสรุปได้ ดังนี้1. ในระหว่างการประชุมสุดยอดอาเซียน – สหรัฐฯ ครั้งที่ 3 เมื่อวันที่ 21 พ.ย. 2558 ณ กรุงกัวลาลัมเปอร์ ประธานาธิบดีสหรัฐอเมริกากล่าวเชิญผู้นำอาเซียนเข้าร่วมการประชุมสุดยอดผู้นำสหรัฐฯ – อาเซียน ระหว่างวันที่ 15 – 16 ก.พ. 2559 ณ เมือง Rancho Mirage มลรัฐแคลิฟอร์เนีย สหรัฐอเมริกา โดยมีวัตถุประสงค์เพื่อหารือเกี่ยวกับทิศทางในการเสริมสร้างความเป็นหุ้นส่วนเชิงยุทศาสตร์ของอาเซียนและสหรัฐฯ ซึ่งนายกรัฐมนตรีมาเลเซีย ในฐานะประธานการประชุมฯ และประเทศผู้ประสานงานความสัมพันธ์อาเซียน – สหรัฐฯ กล่าวตอบคำเชิญ นอกจากนี้ นายกรัฐมนตรีได้มีบัญชาตอบรับคำเชิญของสหรัฐฯ ตามที่ฝ่ายสหรัฐฯ เสนอด้วยแล้ว2. สาระสำคัญ ข้อเท็จจริง และข้อกฎหมาย 2.1 ร่างหลักการซันนีแลนด์ (Sunnylands Principles) ซึ่งที่ประชุมสุดยอดฯ จะพิจารณารับรองเอกสารดังกล่าว มีสาระสำคัญ คือ การย้ำเจตนารมณ์ของอาเซียนและสหรัฐฯ ในการสนับสนุนและเสริมสร้างความเป็นหุ้นส่วนเชิงยุทศาสตร์ระหว่างกัน 2.2 ร่างหลักการซันนีแลนด์เป็นเอกสารสรุปผลการประชุมสุดยอดระหว่างประเทศสมาชิกอาเซียนกับสหรัฐฯ ซึ่งมีสาระสำคัญเป็นการแสดงเจตนารมณ์ทางการเมืองเพื่อยืนยันหลักการสำคัญของความร่วมมือระหว่างกัน โดยมิได้ใช้ถ้อยคำหรือมีบริบทที่ก่อให้เกิดพันธกรณีภายใต้บังคับของกฎหมายระหว่างประเทศ ร่างเอกสารดังกล่าวจึงไม่เป็นสนธิสัญญาตามกฎหมายระหว่างประเทศ และไม่เข้าข่ายเป็นหนังสือสัญญาตามมาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557 2.3 โดยที่ร่างเอกสารฯ เป็นเรื่องที่เกี่ยวกับความสัมพันธ์ระหว่างประเทศหรือเกี่ยวกับองค์การระหว่างประเทศที่มีผลผูกพันรัฐบาลไทยและอาจเกี่ยวข้องกับหลายหน่วยงาน กต. จึงขอเสนอเรื่องดังกล่าวให้ ครม. พิจารณาให้ความเห็นชอบตามมาตรา 4 (7) ของพระราชกฤษฎีกาว่าด้วย การเสนอเรื่องและการประชุม ครม. พ.ศ. 2548 ก่อนดำเนินการต่อไป**มติ ครม. :** เห็นชอบตามที่ กต. เสนอ | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อหารือเกี่ยวกับทิศทางในการเสริมสร้างความเป็นหุ้นส่วนเชิงยุทธศาสตร์ของอาเซียนและสหรัฐฯ**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 6/2559 วันอังคารที่ 9 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090259****เรื่อง** **:** กรอบเจรจาการประชุมคณะกรรมการร่วมระหว่างรัฐว่าด้วยทรัพย์สินทางปัญญา ทรัพยากรพันธุกรรม ภูมิปัญญาท้องถิ่น และการแสดงทางวัฒนธรรมดั้งเดิม (WIPO Intergovernmental Committee on Intellectual Property and Genetic Resources, Traditional Knowledge and Folklore : WIPO IGC)**สารัตถะ :** พณ . เสนอ ครม. พิจารณาให้ความเห็นชอบกรอบเจรจาการประชุมคณะกรรมการร่วมระหว่างรัฐว่าด้วยทรัพย์สินทางปัญญา ทรัพยากรพันธุกรรม ภูมิปัญญาท้องถิ่น และการแสดงทางวัฒนธรรมดั้งเดิม (WIPO Intergovernmental Committee on Intellectual Property and Genetic Resources, Traditional Knowledge and Folklore : WIPO IGC) ของไทยในปี 2559 – 2560 สำหรับคณะผู้เจรจาของไทยใช้เป็นพื้นฐานในการเจรจาต่อไปโดยมีรายละเอียดสรุปได้ ดังนี้1. เนื่องจากที่ประชุมสมัชชาใหญ่ WIPO เมื่อวันที่ 5 – 14 ต.ค. 2558 มีมติเห็นชอบต่ออาณัติการทำงานและแผนการดำเนินงาน WIPO IGC ซึ่งหยุดชะงักตั้งแต่ปี 2558 ออกไปอีก 2 ปี คือปี 2559 – 2560 ประกอบกับการประชุมเจรจา WIPO IGC อาจนำไปสู่การจัดทำความตกลงหรือกฎเกณฑ์ระหว่างประเทศที่เกี่ยวกับการคุ้มครองทรัพยากรพันธุกรรม ภูมิปัญญาท้องถิ่น และการแสดงออกทางวัฒนธรรมดั้งเดิม ซึ่งเป็นเรื่องที่เกี่ยวกับความสัมพันธ์ระหว่างประเทศหรือเกี่ยวกับองค์การระหว่างประเทศที่มีผลผูกพันกับรัฐบาลไทย จึงมีความจำเป็นที่จะต้องเสนอกรอบเจรจา WIPO IGC ให้ ครม. พิจารณาเห็นชอบ เพื่อใช้เป็นหลักฐานในการเจรจา WIPO IGC ในปี 2559 – 2560 ต่อไป ทั้งนี้ **การประชุม WIPO IGC ครั้งต่อไป (ครั้งที่ 29) กำหนดจัดระหว่างวันที่ 15 – 19 ก.พ. 2559 ณ สำนักงานใหญ่องค์การทรัพย์สินทางปัญญาโลก นครเจนีวา สมาพันธรัฐสวิส**2. พณ. ได้จัดประชุมหารือหน่วยงานที่เกี่ยวข้อง รวม 25 หน่วยงาน เมื่อวันที่ 6 ม.ค. 2559 เพื่อร่วมพิจารณากรอบในปี 2559 – 2560 **โดยยกร่างขึ้นจากกรอบการเจรจาเดิม ซึ่ง ครม. มีมติเห็นชอบเมื่อวันที่ 7 ก.พ. 2555 แต่ปรับเปลี่ยนบางถ้อยคำให้เหมาะสมขึ้น** คือปรับในส่วนกรอบการเจรจาการประชุม WIPO IGC ด้านพันธุกรรม “การป้องกันการละเมิดและการกระทำไม่เหมาะสมในการใช้ทรัพยากรพันธุกรรม” เป็น “การป้องกันการละเมิดและการกระทำไม่เหมาะสม~~ในการใช้~~**ต่อ**ทรัพยากรพันธุกรรม” แทน (ตามข้อ 3.1.2) เพื่อให้ครอบคลุมถึงประเด็นการเข้าถึงทรัพยากรพันธุกรรมและการได้มาซึ่งทรัพยากรพันธุกรรมด้วย ไม่จำกัดเฉพาะการใช้ทรัพยากรพันธุกรรมที่ไม่เหมาะสมเพียงประเด็นเดียว3. ร่างกรอบเจรจาการประชุม WIPO IGC ของไทย ในปี 2559 – 2560 มีสาระสำคัญสรุปได้ ดังนี้3.1 **ร่างกรอบเจรจาการประชุม WIPO IGC ด้านทรัพยากรพันธุกรรม** มีวัตถุประสงค์หลักเพื่อแสวงหาแนวทางการคุ้มครอง ส่งเสริม และปกป้องสิทธิของผู้เป็นเจ้าของทรัพยากรพันธุกรรม โดยกรอบการเจรจาจะครอบคลุมประเด็นหลัก ดังนี้3.1.1 สิทธิอธิปไตยของประเทศเหนือทรัพยากรธรรมชาติภายในขอบเขตอำนาจของตน3.1.2 การป้องกันการละเมิดและการกระทำที่ไม่เหมาะสมต่อทรัพยากรพันธุกรรม3.1.3 การได้รับความยินยอมจากบุคคล ชุมชน ชาติ หรือผู้เป็นเจ้าของทรัพยากรพันธุกรรม3.1.4 การจัดทำเงื่อนไขให้มีการแบ่งปันผลประโยชน์จากการใช้ทรัพยากรพันธุกรรม3.1.5 การกำหนดให้มีการเปิดเผยแหล่งที่มาในการขอสิทธิในทรัพย์สินทางปัญญาที่เกี่ยวข้องกับทรัพยากรพันธุกรรม3.1.6 ความสัมพันธ์ ความเกี่ยวข้องระหว่างการคุ้มครองทรัพยากรพันธุกรรมกับระบบการคุ้มครองทรัพย์สินทางปัญญา และการปกป้อง อนุรักษ์ ส่งเสริมเผยแพร่ทรัพยากรพันธุกรรมในรูปแบบอื่นๆ3.1.7 ความสัมพันธ์ระหว่างการคุ้มครองทรัพยากรพันธุกรรมภูมิปัญญาท้องถิ่น และการแสดงออกทางวัฒนธรรมแบบดั้งเดิม3.1.8 การให้ความคุ้มครองทรัพยากรพันธุกรรมระดับประเทศ และระหว่างประเทศ3.2 **ร่างกรอบเจรจาการประชุม WIPO IGC ด้านภูมิปัญญาท้องถิ่น** มีวัตถุประสงค์หลักเพื่อแสวงหาแนวทางการคุ้มครอง ส่งเสริม และปกป้องสิทธิของผู้เป็นเจ้าของภูมิปัญญาท้องถิ่นในแง่สังคม เศรษฐกิจ จริยธรรม และวัฒนธรรม โดยกรอบการเจรจาจะครอบคลุมประเด็นหลัก ดังนี้3.2.1 วัตถุประสงค์และหลักการคุ้มครองภูมิปัญญาท้องถิ่น3.2.2 เนื้อหา สาระ คำจำกัดความ และประเภทของภูมิปัญญาท้องถิ่นที่ควรคุ้มครอง3.2.3 ขอบเขตและแนวทางการคุ้มครองภูมิปัญญาท้องถิ่น3.2.4 การได้รับความยินยอมจาก บุคคล ชุมชน ชาติ หรือผู้เป็นเจ้าของภูมิปัญญาท้องถิ่น3.2.5 การนำภูมิปัญญาท้องถิ่นไปใช้ประโยชน์และการแบ่งปันผลประโยชน์อย่างเท่าเทียมและเป็นธรรม3.2.6 บุคคล ชุมชน ชาติ หรือผู้รับผลประโยชน์จากการนำภูมิปัญญาท้องถิ่นไปใช้ประโยชน์3.2.7 การละเมิดและการกระทำที่ไม่เหมาะสมต่อภูมิปัญญาท้องถิ่น3.2.8 การบริหารจัดการสิทธิของผู้เป็นเจ้าของภูมปัญญาท้องถิ่น3.2.9 ข้อจำกัดและข้อยกเว้นสำหรับการคุ้มครองภูมิปัญญาท้องถิ่นบางรายการ3.2.10 ระยะเวลาในการให้ความคุ้มครองภูมิปัญญาท้องถิ่น3.2.11 รูปแบบการคุ้มครองภูมิปัญญาท้องถิ่น3.2.12 การบังคับใช้กฎหมาย การชดเชย และบทกำหนดโทษ3.2.13 การเตรียมความพร้อมภายในประเทศภาคีสมาชิก3.2.14 ความสอดคล้องกับกฎหมายทั่วไป3.2.15 การให้ความคุ้มครองภูมิปัญญาท้องถิ่นระดับประเทศ และระหว่างประเทศ3.2.16 ความสัมพันธ์ และความเกี่ยวข้องระหว่างระบบการคุ้มครองภูมิปัญญาท้องถิ่นกับระบบการคุ้มครองทรัพย์สินทางปัญญา และการปกป้อง/อนุรักษ์/ส่งเสริม/เผยแพร่ภูมิปัญญาท้องถิ่นในรูปแบบอื่นๆ3.2.17 การประติบัติเยี่ยงคนชาติ3.3 **ร่างกรอบเจรจาการประชุม WIPO IGC ด้านการแสดงออกทางวัฒนธรรมดั้งเดิม** มีวัตถุประสงค์เพื่อแสดงหาแนวทางคุ้มครอง ส่งเสริม และปกป้องสิทธิของผู้เป็นเจ้าของมรดกวัฒนธรรมทั้งในแง่สังคม เศรษฐกิจ และวัฒนธรรม โดยกรอบการเจรจาจะครอบคลุมประเด็นหลัก ดังนี้3.3.1 วัตถุประสงค์และหลักการคุ้มครองการแสดงออกทางวัฒนธรรมแบบดั้งเดิม เนื้อหาสาระ คำจำกัดความ และประเภทของวัฒนธรรมที่ควรคุ้มครอง3.3.2 การกำหนดผู้รับผลประโยชน์จากการนำการแสดงออกทางวัฒนธรรมแบบดั้งเดิมมาใช้เพื่อผลประโยชน์ด้านต่างๆ3.3.3 ขอบเขตและแนวทางการคุ้มครองการแสดงออกทางวัฒนธรรมแบบดั้งเดิม3.3.4 การบริหารจัดการสิทธิของผู้เป็นเจ้าของการแสดงออกทางวัฒนธรรมดั้งเดิม3.3.5 ข้อจำกัดและข้อยกเว้นสำหรับการคุ้มครองการแสดงออกทางวัฒนธรรมแบบดั้งเดิมบางรายการ3.3.6 ระยะเวลาที่ควรให้ความคุ้มครองการแสดงออกทางวัฒนธรรมแบบดั้งเดิม3.3.7 รูปแบบของการคุ้มครองการแสดงออกทางวัฒนธรรมแบบดั้งเดิม3.38 บทบังคับใช้กฎหมาย การชดเชย และการกำหนดโทษ3.3.9 การเตรียมความพร้อมภายในประเทศภาคีสมาชิก3.3.10 ความสัมพันธ์/ความเกี่ยวข้องระหว่างการคุ้มครอง การแสดงออกทางวัฒนธรรมแบบดั้งเดิมกับระบบการคุ้มครองทรัพย์สินทางปัญญา และการปกป้อง อนุรักษ์ ส่งเสริมการเผยแพร่วัฒนธรรมที่เป็นรูปแบบอื่นๆ3.3.11 การประติบัติเยี่ยงคนชาติทั้งนี้ คณะเจรจาจะคำนึงถึงชุมชน ชุมชนท้องถิ่น หรือชุมดั้งเดิมที่มีสิทธิในการอนุรักษ์หรือฟื้นฟูจารีตประเพณี ภูมิปัญญาท้องถิ่น ศิลปวัฒนธรรมอันดีของท้องถิ่นและของชาติและมีส่วนร่วมในการจักการการบำรุงรักษาและการใช้ประโยชน์จากทรัพยากรธรรมชาติ สิ่งแวดล้อม รวมทั้งความหลากหลายทางชีวภาพอย่างสมดุลและยั่งยืนรวมถึงสิทธิชุมชนที่จะมีส่วนร่วมกับรัฐและชุมชนในการอนุรักษ์ บำรุงรักษา และการได้ใช้ประโยชน์จากทรัพยากรธรรมชาติและความหลากหลายทางชีวภาพ และหากมีข้อเจรจาใดที่นอกเหนือจากกรอบเจรจานี้ และไม่มีผลผูกพันทางกฎหมายทางกฎหมายต่อประเทศ ถือให้เป็นดุลยพินิจของหัวหน้าคณะเจรจาตามที่ได้รับการแต่งตั้งจากรัฐบาล**มติ. ครม.** : เห็นชอบกรอบเจรจาการประชุมคณะกรรมการร่วมฯ ตามที่ พณ. เสนอ | **หน่วยงานที่รับผิดชอบ** : พณ./กษ. (สกต./สศก./กป./ปศ./วก.)**ประโยชน์ที่ได้รับ :** เพื่อใช้เป็นแนวทางในการเจรจาในการประชุมดังกล่าว**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 6/2559 วันอังคารที่ 9 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090259****เรื่อง** : ผลการเยือนไทยอย่างเป็นทางการของประธานาธิบดีศรีลังกา**สารัตถะ :** กต. เสนอ ครม. พิจารณามอบหมายหน่วยงานที่มีภารกิจเกี่ยวเนื่องกับผลการเยือนไทยอย่างเป็นทางการของประธานาธิบดีศรีลังกาดำเนินการในส่วนที่เกี่ยวข้องต่อไปโดยมีรายละเอียดสรุปได้ ดังนี้ กต.รายงานว่า นายไมตรีปาละ สิริเสนา ประธานาธิบดีศรีลังกาเดินทางเยือนไทยอย่างเป็นทางการในฐานะแขกของรัฐบาลตามคำเชิญของนายกรัฐมนตรี ระหว่างวันที่ 1- 4 พ.ย. 2558 ซึ่งตรงกับโอกาสการฉลองครบรอบ 60 ปี การสถาปนาความสัมพันธ์ทางการทูตระหว่างไทยกับศรีลังกา ซึ่งครบรอบในวันที่ 20 พ.ย. 2558 มีกำหนดการที่สำคัญ ดังนี้**1. การหารือข้อราชการกลุ่มเล็กและการหารือข้อราชการเต็มคณะ**1.1 **ความสัมพันธ์ในภาพรวม** ยืนยันเจตนารมณ์ที่จะพัฒนาความสัมพันธ์และความร่วมมือในทุกมิติให้มีความคืบหน้าและปรากฏผลเป็นผลเป็นรูปธรรม1.2 **ความร่วมมือด้านความมั่นคง** ส่งเสริมการแลกเปลี่ยนบุคลากรทางทหาร การแลกเปลี่ยนข่าวกรอง ทั้งในระดับทวิภาคีและภายใต้คณะทำงานย่อย ด้านการแลกเปลี่ยนข้อมูลข่าวกรองของกรอบความริเริ่มแห่งอ่าวเบงกอลสำหรับความร่วมมือหลากหลายสาขาทางวิชาการและเศรษฐกิจ (BIMSTEC Subgroup on Intelligence Sharing) ตลอดจนความร่วมมือด้านการก่อการร้ายและความมั่นคงทางทะเล **หน่วยงานที่เกี่ยวข้อง** กห. / สขช. / สมช. / กต.1.3 **ความร่วมมือทางเศรษฐกิจ** ขยายมูลค่าการค้าและส่งเสริมการลงทุนในสาขาอุตสาหกรรมต่างๆ และประธานาธิบดีศรีลังการับที่จะสนับสนุนการลงทุนของภาคเอกชนไทยในศรีลังกา ทั้งนี้ รองนายกรัฐมนตรี (นายสมคิด จาตุศรีพิทักษ์) จะนำคณะนักธุรกิจไทยเยือนศรีลังกาในโอกาสแรก เพื่อศึกษาข้อมูลและสำรวจศักยภาพทางเศรษฐกิจ **หน่วยงานที่เกี่ยวข้อง** พน. (บริษัท ปตท.ฯ) /พณ. /มท. / สธ. / สกท. /สภาหอการค้าฯ / สภาอุตสาหกรรมฯ / กต.1.4 **ความร่วมมือทางศาสนาและวัฒนธรรม** ย้ำถึงความสำคัญของความสัมพันธ์ทางพุทธศาสนาระหว่างสองประเทศที่มีมายาวนาน และนายกรัฐมนตรีขอบคุณประธานาธิบดีศรีลังกาที่อัญเชิญพระบรมสารีริกธาตุจากวัดมหิยานกะนะราชมหาวิหารมาประดิษฐานที่พุทธมณฑล เพื่อให้พุทธศาสนิกชนชาวไทยได้สักการบูชาเป็นเวลาสองสัปดาห์ นอกจากนั้น ยังมอบพระพุทธรูปหินแกะสลักเป็นของขวัญให้รัฐบาลและประชาชนชาวไทยในโอกาสครบรอบ 60 ปี ความสัมพันธ์ทางการทูต **หน่วยงานที่เกี่ยวข้อง** วธ. / พศ. / มหาวิทยาลัยมหาจุฬาลงกรณราชวิทยาลัย1.5 **ความร่วมมือด้านการท่องเที่ยว** ไทยยินดีแลกเปลี่ยนประสบการณ์ด้านการพัฒนาอุตสาหกรรมการท่องเที่ยว และการฝึกอบรมบุคลากรของศรีลังกา และเห็นพ้องที่จะส่งเสริมการท่องเที่ยวเชิงพุทธศาสนา นอกจากนี้นายกรัฐมนตรีเสนอให้ศึกษาความเป็นไปได้ในการเพิ่มเที่ยวบินตรงในช่วงฤดูกาลท่องเที่ยว **หน่วยงานที่เกี่ยวข้อง** กก. (ททท.) / คค. (บริษัท การบินไทยฯ)1.6 **ความร่วมมือด้านการเกษตรและการประมง** ส่งเสริมความร่วมมือทางวิชาการด้านการเกษตร อาทิ การทำเกษตรอินทรีย์ และส่งเสริมการประมงในเชิงพาณิชย์ **หน่วยงานที่เกี่ยวข้อง** กษ.1.7 **ความร่วมมือทางวิชาการ** ยินดีต่อการดำเนินงานภายใต้แผนความร่วมมือระยะ 5 ปี (ระหว่าง 2557-2561) และประธานาธิบดีศรีลังกาเสนอขอความร่วมมือในโครงการพัฒนาระบบน้ำประปา โครงการพัฒนาถนนในชนบท และโครงการก่อสร้างโรงพยาบาลสงฆ์ ซึ่งนายกรัฐมนตรีแจ้งว่า สำนักงานความร่วมมือพัฒนาเศรษฐกิจกับประเทศเพื่อนบ้าน (สพพ.) สามารถมีบทบาทสำคัญในการสนับสนุนโครงการดังกล่าว **หน่วยงานที่เกี่ยวข้อง** กต. (สพพ.)1.8 **ความร่วมมือในกรอบพหุภาคี** นายกรัฐมนตรีขอบคุณศรีลังกาสนับสนุนไทยในการสมัครตำแหน่งสมาชิกไม่ถาวรของคณะมนตรีความมั่นคงแห่งสหประชาชาติ วาระปี 2560-2561 และขอรับการสนับสนุนตำแหน่งคณะมนตรีองค์การทางทะเลระหว่างประเทศ วาระปี 2559-2560 และตำแหน่งกรรมาธิการกฎหมายการค้าระหว่างประเทศ วาระปี 2559-2565 และศรีลังกาขอบคุณที่ไทยยังให้การสนับสนุนในเวทีคณะมนตรีสิทธิมนุษยชนแห่งสหประชาชาติด้วยดีเสมอมา **หน่วยงานที่เกี่ยวข้อง** กต.**2. พิธีการทางศาสนา**2.1 วันที่ 2 พ.ย. 2558 นายกรัฐมนตรีและประธานาธิบดีศรีลังกาเป็นประธานร่วมในพิธีสักการะพระบรมสารีริกธาตุที่อัญเชิญมาจากวัดมหิยานกะนะราชมหาวิหาร และพิธีเจริญพระพุทธมนต์โดยพระสงฆ์ศรีลังกาและพระสงฆ์ไทย ณ พุทธมณฑล โดยมีคณะสงฆ์ คณะทูตานุทูต และแขกผู้มีเกียรติฝ่ายไทยและศรีลังกาเข้าร่วมงานประมาณ 1,000 คน2.2 วันที่ 3 พ.ย. 2558 ประธานาธิบดีศรีลังกาเป็นประธานในพิธีมอบพระพุทธรูปหินแกะสลัก ซึ่งได้ประดิษฐานไว้ที่วัดธรรมาราม จังหวัดพระนครศรีอยุธยา มีรัฐมนตรีประจำสำนักนายกรัฐมนตรี (นายสุวพันธุ์ ตันยุวรรธนะ) เป็นผู้แทนรัฐบาลรับมอบ**3. การจัดการสัมมนาทางธุรกิจ** 3.1 กต. ร่วมกับคณะกรรมการร่วมภาคเอกชน 3 สถาบัน (กกร.) ได้จัดงานสัมมนาทางธุรกิจ ไทย-ศรีลังกา (Thailand-Sri Lanka Business Forum) เมื่อวันที่ 3 พฤศจิกายน 2558 ณ โรงแรมอนันตรา สยาม ซึ่งประธานาธิบดีศรีลังกาและรองนายกรัฐมนตรี (นายสมคิด จาตุศรีพิทักษ์) ได้ร่วมกล่าวสุนทรพจน์ในงานมีคณะนักธุรกิจไทยและศรีลังกาเข้าร่วมประมาณ 100 คน ประธานาธิบดีศรีลังกา เชิญชวนนักลงทุนไทยให้ไปลงทุนในศรีลังกา และมีกิจกรรมการจับคู่ทางธุรกิจ (business matching) ระหว่างภาคเอกชนไทยกับศรีลังกา ในสาขาอุตสาหกรรมต่างๆความเห็นของ กษ.กษ. พิจารณาแล้วเห็นว่า จากการหารือข้อราชการกลุ่มเล็กและการหารือข้อราชการเต็มคณะ ในการเยือนไทยอย่างเป็นทางการของประธานาธิบดีศรีลังกา มีประเด็นที่เกี่ยวข้องกับ กษ. คือ ความร่วมมือทางวิชาการด้านการเกษตรและการประมง ซึ่งในเรื่องดังกล่าวไทยและศรีลังกาได้มีการลงนามในบันทึกความเข้าใจ (MOU) ด้านเกษตร และด้านการประมงเมื่อ พ.ศ. 2547 ความร่วมมือที่จะเกิดขึ้นจากผลการเยือนฯ จะทำให้เกิดการผลักดันให้มีการดำเนินการตามบันทึกความเข้าใจฯ และส่งเสริมความร่วมมือด้านการพัฒนาทางวิชาการเกี่ยวกับการทำเกษตรอินทรีย์ของทั้งสองประเทศรวมทั้งส่งเสริมให้ภาคการประมงพาณิชย์ของไทยมีแหล่งประมงเพิ่มขึ้นในน่านน้ำศรีลังกาที่มีความอุดมสมบูรณ์สูง กษ. จึงเห็นชอบต่อผลการเยือนไทยอย่างเป็นทางการของประธานาธิบดีศรีลังกาดังกล่าว และยินดีผลักดันการดำเนินงานให้บังเกิดผลอย่างเป็นรูปธรรม**มติ ครม.** : รับทราบผลการเยือนไทยอย่างเป็นทางการของประธานาธิบดีศรีลังกาและมอบหมายให้หน่วยงานต่างๆ ดำเนินการในส่วนที่เกี่ยวข้องต่อไป ตามที่ กต. เสนอ | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อผลการเยือนดังกล่าวมีนัยเกี่ยวกับความสัมพันธ์ระหว่างประเทศ อีกทั้งมีประเด็นที่จะต้องติดตามต่อไป กต. จึงเห็นสมควรเรียนเสนอต่อคณะรัฐมนตรีเพื่อพิจารณาตามนัยมาตรา 4 (7) ของพระราชกฤษฎีกาว่าด้วยการเสนอเรื่องการประชุมคณะรัฐมนตรี พ.ศ. 2548**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 6/2559 วันอังคาร ที่ 9 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090259****เรื่อง** **:** ร่างกฎกระทรวงให้ใช้บังคับผังเมืองรวมพนัสนิคม จังหวัดชลบุรี พ.ศ. ....**สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมเมืองพนัสนิคม จังหวัดชลบุรีพ.ศ. .... ที่คณะกรรมการผังเมืองได้ให้ความเห็นชอบแล้วโดยมีรายละเอียดสรุปได้ ดังนี้มท. ได้เสนอตามรายงานของ ยผ. ว่า ได้ดำเนินการวางและจัดทำผังเมืองรวมเมืองพนัสนิคม จังหวัดชลบุรี ในท้องที่บางส่วนของตำบลวัดหลวง บางส่วนของตำบลไร่หลักทอง บางส่วนของตำบลหน้าพระธาตุ บางส่วนของตำบลวัดโบสถ์ บางส่วนของตำบลบ้านช้าง ตำบลกุฏโง้ง ตำบลพนัสนิคม บางส่วนของตำบลนาวังหิน บางส่วนของตำบลบ้านเชิด บางส่วนของตำบลนามะตูม และบางส่วนของตำบลหมอนนาง อำเภอพนัสนิคม จังหวัดชลบุรี ตามขั้นตอนที่พระราชบัญญัติการผังเมือง พ.ศ. 2518 กำหนดไว้เสร็จเรียบร้อยแล้ว โดยได้จัดให้มีการประชุมเพื่อรับฟังความคิดเห็นของประชาชนในท้องที่ดังกล่าว และปิดประกาศให้ผู้มีส่วนได้เสียได้ตรวจดูและยื่นคำร้องเป็นเวลา 90 วัน ปรากฏว่ามีคำร้อง 10 ฉบับ 10 ราย 6 เรื่อง เป็นคำร้องด้านการใช้ประโยชน์ที่ดิน จำนวน 4 ฉบับ 4 ราย 3 เรื่อง คำร้องด้านการคมนาคมและขนส่ง จำนวน 2 ฉบับ 2 ราย 1 เรื่อง และคำร้องขอเปลี่ยนแปลงแก้ไขข้อกำหนด จำนวน 4 ฉบับ 4 ราย 3 เรื่อง ซึ่งคณะอนุกรรมการผังเมืองได้มีมติให้ตามคำร้องบางส่วน จึงได้เสนอร่างกฎกระทรวงดังกล่าว มาเพื่อดำเนินการ ให้ใช้บังคับผังเมืองรวม ในท้องที่บางส่วนของตำบลวัดหลวง บางส่วนของตำบลไร่หลักทอง บางส่วนของตำบลหน้าพระธาตุ บางส่วนของตำบลวัดโบสถ์ บางส่วนของตำบลบ้านช้าง ตำบลกุฏโง้ง ตำบลพนัสนิคม บางส่วนของตำบลนาวังหิน บางส่วนของตำบลบ้านเชิด บางส่วนของตำบลนามะตูม และบางส่วนของตำบลหมอนนาง อำเภอพนัสนิคม จังหวัดชลบุรี ภายในแนวเขตตามแผนที่ท้ายกฎกระทรวงนี้ความเห็นของ กษ.กษ. พิจารณาแล้ว เห็นด้วยในหลักการของร่างกฎกระทรวงดังกล่าว เนื่องจากมีวัตถุประสงค์เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม ทั้งนี้ มีข้อสังเกตเพิ่มเติมว่า ได้มีพระราชกฤษฎีกากำหนดเขตที่ดินท้องที่บางแห่งในอำเภอพนัสนิคม จังหวัดชลบุรี ให้เป็นเขตปฏิรูปที่ดิน พ.ศ. 2552 ซึ่งการประกาศร่างกฎกระทรวงดังกล่าวอาจส่งผลกระทบกับพื้นที่ในเขตปฏิรูปที่ดิน ดังนั้น ในขั้นตอนการตรวจพิจารณาร่างกฎกระทรวงให้ใช้บังคับผังเมืองรวมพนัสนิคม จังหวัดชลบุรี พ.ศ. .... ควรมีการตรวจสอบรายละเอียดแผนที่ท้ายกฎกระทรวงก่อน เพื่อมิให้เกิดปัญหาพื้นที่ทับซ้อน**มติ ครม.** :1. อนุมัติหลักการร่างกฎกระทรวงดังกล่าว ตามที่ มท. เสนอ และให้ส่ง สคก. ตรวจพิจารณา โดยรับความเห็นของ กษ. และ พน. ไปประกอบการพิจารณาด้วย แล้วดำเนินการต่อไปได้2. ให้ มท. รับความเห็นของ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ** :เพื่อเป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและขนส่ง การสาธารณูปโภค บริการสาธารณะ และสภาพแวดล้อม**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 6/2559 วันอังคารที่ 9 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090259****เรื่อง** **:** ร่างกฎกระทรวงตามพระราชบัญญัติสัตว์เพื่องานทางวิทยาศาสตร์ พ.ศ. 2558 รวม 4 ฉบับ**สารัตถะ :** วช. เสนอ ครม. พิจารณาอนุมัติหลักการร่างกฎกระทรวง รวม 4 ฉบับ ดังนี้ 1) ร่างกฎกระทรวงกำหนดชนิดและประเภทของสัตว์เพื่องานทางวิทยาศาสตร์ พ.ศ. .... 2) ร่างกฎกระทรวงกำหนดสิ่งมีชีวิตอื่น เป็นสัตว์เพื่องานทางวิทยาศาสตร์ พ.ศ. .... 3) ร่างกฎกระทรวงกำหนดคุณสมบัติ หลักเกณฑ์ วิธีการและเงื่อนไขในการขอรับใบอนุญาต การอนุญาต การต่อใบอนุญาต และใบแทนใบอนุญาตใช้หรือผลิตสัตว์เพื่องานทางวิทยาศาสตร์ พ.ศ. .... 4) ร่างกฎกระทรวงกำหนดอัตราค่าธรรมเนียมและยกเว้นค่าธรรมเนียมใบอนุญาตใช้สัตว์และผลิตสัตว์เพื่องานทางวิทยาศาสตร์ พ.ศ. ....โดยมีรายละเอียดสรุปได้ ดังนี้1. พ.ร.บ. สัตว์เพื่องานทางวิทยาศาสตร์ พ.ศ. 2558 ได้บัญญัติให้ออกกฎกระทรวงเพื่อกำหนดชนิดและประเภทของสัตว์ที่มีการเลี้ยงหรือมีการนำมาใช้เพื่องานทางวิทยาศาสตร์และออกกฎกระทรวงเพื่อกำหนดสิ่งมีชีวิตอื่นนอกเหนือจากที่กำหนดในนิยาม “สัตว์ที่มีข้อมูลทางวิทยาศาสตร์ว่ามีประสาทรับรู้ถึงความเจ็บปวด รวมทั้งเพื่อกำหนดคุณสมบัติหลักเกณฑ์ วิธีการและเงื่อนไขในการขอรับใบอนุญาต การอนุญาต การต่อใบอนุญาต และใบแทนใบอนุญาตใช้หรือผลิตสัตว์เพื่องานทางวิทยาศาสตร์ ตลอดจนกำหนดอัตราค่าธรรมเนียมและยกเว้นค่าธรรมเนียมใบอนุญาตใช้สัตว์และผลิตสัตว์เพื่องานทางวิทยาศาสตร์2. ในคราวประชุมคณะกรรมการกำกับและส่งเสริมการดำเนินการต่อสัตว์เพื่องานทางวิทยาศาสตร์ ครั้งที่ 1/2558 วันที่ 23 ก.ย. 2558 ได้มีมติเห็นชอบร่างกฎกระทรวงตาม พ.ร.บ. สัตว์เพื่องานทางวิทยาศาสตร์ พ.ศ. 2558 รวม 4 ฉบับแล้ว3. **สาระสำคัญของร่างกฎกระทรวง** 3.1 ร่างกฎกระทรวงตามข้อ 1)3.1.1 กำหนดนิยามของคำว่า “สัตว์ทดลอง” “สัตว์เลี้ยง” และ“สัตว์จากธรรมชาติ”3.1.2 กำหนดชนิดและประเภทสัตว์เพื่องานทางวิทยาศาสตร์ 3.2 ร่างกฎกระทรวงตามข้อ 2) กำหนดให้สิ่งมีชีวิตที่ไม่มีกระดูกสันหลังเป็นสัตว์และเป็นสัตว์เพื่องานทางวิทยาศาสตร์ 3.3 ร่างกฎกระทรวงตามข้อ 3) กำหนดคุณสมบัติ หลักเกณฑ์ วิธีการ เงื่อนไข และประเภทของใบอนุญาต ดังนี้3.3.1 ใบอนุญาตใช้สัตว์เพื่องานทางวิทยาศาสตร์ ได้แก่ 3.3.1.1 ใบอนุญาตใช้สัตว์เพื่องานทางวิทยาศาสตร์ ประเภท 1 หมายความว่า ใบอนุญาตสำหรับบุคคลที่นำสัตว์เพื่องานทางวิทยาศาสตร์มา เลี้ยง ใช้สัตว์เพื่องานทางวิทยาศาสตร์ 3.3.1.2 ใบอนุญาตใช้สัตว์เพื่องานทางวิทยาศาสตร์ ประเภท 2 หมายความว่า ใบอนุญาตสำหรับบุคคลที่ใช้สัตว์ประกอบการสอน 3.3.1.3 ใบอนุญาตใช้สัตว์เพื่องานทางวิทยาศาสตร์ ประเภท 3 หมายความว่า ใบอนุญาตสำหรับบุคคลที่นำสัตว์เพื่องานทางวิทยาศาสตร์มา เลี้ยง ใช้สัตว์เพื่องานทางวิทยาศาสตร์ ที่ออกให้เป็นการเฉพาะแบบชั่วคราว โดยมีอายุใบอนุญาตไม่เกินหนึ่งปี3.3.2 ใบอนุญาตผลิตสัตว์เพื่องานทางวิทยาศาสตร์ ได้แก่ 3.3.2.1 ใบอนุญาตผลิตสัตว์เพื่องานทางวิทยาศาสตร์ ประเภท 1 หมายความว่า ใบอนุญาตผลิตสัตว์เพื่องานทางวิทยาศาสตร์โดยมีวัตถุประสงค์เพื่อการขาย เสนอขายหรือมีไว้เพื่อขายสัตว์หรือผลผลิตจากสัตว์เพื่อใช้งานทางวิทยาศาสตร์ 3.3.2.2 ใบอนุญาตผลิตสัตว์เพื่องานทางวิทยาศาสตร์ ประเภท 2 หมายความว่า ใบอนุญาตผลิตสัตว์หรือผลผลิตจากสัตว์เพื่องานทางวิทยาศาสตร์โดยมีวัตถุประสงค์เพื่อใช้หรือบริการโดยไม่มีวัตถุประสงค์เชิงพาณิชย์ แก่บุคคลที่ดำเนินการต่อสัตว์เพื่อทางวิทยาศาสตร์ 3.4 ร่างกฎกระทรวงตามข้อ 4) กำหนดอัตราค่าธรรมเนียมและยกเว้นค่าธรรมเนียมใบอนุญาตใช้สัตว์และผลิตสัตว์เพื่องานทางวิทยาศาสตร์ และกำหนดให้การต่อใบอนุญาตครั้งละเท่ากับค่าธรรมเนียมใบอนุญาต ดังนี้ - **ประเภทใบอนุญาตใช้สัตว์เพื่องานทางวิทยาศาสตร์** **อัตราค่าธรรมเนียมท้าย พ.ร.บ. สัตว์เพื่องานทางวิทยาศาสตร์ พ.ศ. 2558** ฉบับละ 20,000 บาท **อัตราค่าธรรมเนียมร่างกฎกระทรวงฯ ฉบับละ/บาท** (1) ประเภท 1 ฉบับละ 1,000 บาท (2) ประเภท 2 ยกเว้นค่าธรรมเนียม (3) ประเภท 3 ยกเว้นค่าธรรมเนียม - **ประเภทใบแทนใบอนุญาต** **อัตราค่าธรรมเนียมท้าย พ.ร.บ. สัตว์เพื่องานทางวิทยาศาสตร์ พ.ศ. 2558** ฉบับละ 1,000 บาท **อัตราค่าธรรมเนียมร่างกฎกระทรวงฯ** ฉบับละ 100 บาท **-** **ประเภทใบอนุญาตผลิตสัตว์เพื่องานทางวิทยาศาสตร์** **อัตราค่าธรรมเนียมท้าย พ.ร.บ. สัตว์เพื่องานทางวิทยาศาสตร์ พ.ศ. 2558** ฉบับละ 100,000 บาท **อัตราค่าธรรมเนียมร่างกฎกระทรวงฯ ฉบับละ/บาท** (1) ประเภท 1 ฉบับละ 10,000 บาท (2) ประเภท 2 ยกเว้นค่าธรรมเนียม - **ประเภทใบแทนใบอนุญาต** **อัตราค่าธรรมเนียมท้าย พ.ร.บ. สัตว์เพื่องานทางวิทยาศาสตร์ พ.ศ. 2558** ฉบับละ 1,000 บาท **อัตราค่าธรรมเนียมร่างกฎกระทรวงฯ** ฉบับละ 1,000 บาท - **ประเภทการต่อใบอนุญาต** **อัตราค่าธรรมเนียมท้าย พ.ร.บ. สัตว์เพื่องานทางวิทยาศาสตร์ พ.ศ. 2558 ฉบับละ/บาท** ครั้งละเท่ากับค่าธรรมเนียมใบอนุญาต **อัตราค่าธรรมเนียมร่างกฎกระทรวงฯ ฉบับละ/บาท** ครั้งละเท่ากับค่าธรรมเนียมใบอนุญาต**มติ ครม. :** อนุมัติหลักการร่างกฎกระทรวงดังกล่าว ตามที่ วช. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : วช./กษ. (สกม./ปศ./กป.)**ประโยชน์ที่ได้รับ :** ทำให้ผลงานจากการใช้สัตว์ในงานทางวิทยาศาสตร์ทุกชนิด มีความถูกต้องแม่นยำ เป็นที่ยอมรับของนานาชาติ นำไปสู่การพัฒนาทางเศรษฐกิจ สังคม และการพัฒนาคุณภาพชีวิต และป้องกันการแพร่กระจายของโรคระบาด เชื้อโรค และมลพิษไปสู่สิ่งแวดล้อมได้อย่างชัดเจน และทำให้ผู้ที่เกี่ยวข้องมีความเข้าใจและในหลักเกณฑ์เงื่อนไขการวิธีปฏิบัติตาม พระราชบัญญัติฯ ได้อย่างชัดเจน ไม่ทำให้เกิดปัญหาในการปฏิบัติต่อไป**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 6/2559 วันอังคารที่ 9 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090259****เรื่อง** **:** ร่างประกาศกระทรวงพาณิชย์ เรื่อง กำหนดให้มันสำปะหลังและผลิตภัณฑ์มันสำปะหลังเป็นสินค้าที่ต้องปฏิบัติตามมาตรการนำผ่านราชอาณาจักร พ.ศ. ....**สารัตถะ :** พณ. เสนอ ครม. พิจารณาอนุมัติในหลักการร่างประกาศกระทรวงพาณิชย์ เรื่อง กำหนดให้มันสำปะหลังและผลิตภัณฑ์มันสำปะหลังเป็นสินค้าที่ต้องปฏิบัติตามมาตรการนำผ่านราชอาณาจักร พ.ศ. .... มีสาระสำคัญเป็นการกำหนดมาตรการนำผ่านราชอาณาจักรสำหรับมันสำปะหลัง และผลิตภัณฑ์มันสำปะหลังโดยมีรายละเอียดสรุปได้ ดังนี้1. พณ. เสนอว่า ได้มีการแก้ไขเพิ่มเติม พ.ร.บ. การส่งออกไปนอกและการนำเข้ามาในราชอาณาจักรซึ่งสินค้า พ.ศ. 2522 โดยได้เพิ่มนิยามคำว่า “นำผ่าน” หมายความว่า “นำหรือส่งสินค้าผ่านราชอาณาจักรโดยมีจุดเริ่มต้นและจุดสิ้นสุดของการขนส่งนอกราชอาณาจักร ไม่ว่าจะมีการพักสินค้า การเปลี่ยนถ่ายยานพาหนะ หรือการเพิ่มหรือเปลี่ยนภาชนะบรรจุสินค้าในราชอาณาจักรเพื่อประโยชน์ในการขนส่งหรือไม่ก็ตาม ทั้งนี้ จะต้องไม่มีการใช้ประโยชน์ใดๆ ซึ่งสินค้านั้นในราชอาณาจักร” และได้ประกาศในราชกิจจานุเบกษาเมื่อวันที่ 15 ก.ย. 2558 โดยมีผลบังคับใช้ตั้งแต่วันที่ 14 ธ.ค. 2558 เป็นต้นไป2. เพื่อให้เป็นไปตาม พ.ร.บ. ดังกล่าวตามข้อ 1. จึงควรมีมาตรการนำผ่านราชอาณาจักรสำหรับมันสำปะหลัง และผลิตภัณฑ์มันสำปะหลัง เพื่อประโยชน์ต่อความมั่นคงทางเศรษฐกิจและสาธารณสุขของประเทศ และเป็นการรองรับผลผลิตมันสำปะหลังที่กำลังออกสู่ตลาดและบรรเทาผลกระทบที่อาจเกิดขึ้นกับเกษตรกรไทย โดย กษ. (สศก.) ได้คาดการณ์ว่าผลผลิตมันสำปะหลังปีการผลิต 2558/59 จะออกสู่ตลาดมากในช่วงเดือน ม.ค. – มี.ค. 2559 คิดเป็นร้อยละ 53.9 ของผลผลิตทั้งหมดของปี 2558/59 ประกอบกับประเทศเพื่อนบ้านมีช่วงเก็บเกี่ยวผลผลิตมันสำปะหลังใกล้เคียงกับประเทศไทย3. ในการประชุมคณะกรรมการนโยบายและบริหารจัดการมันสำปะหลัง ครั้งที่ 4/2558 เมื่อวันอังคารที่ 8 ธ.ค. 2558 คณะกรรมการฯ ได้มีมติเห็นชอบให้มันสำปะหลังและผลิตภัณฑ์มันสำปะหลังเป็นสินค้าที่นำผ่านได้ โดยมีมาตรการควบคุม ดังนี้ (1) กำหนดจุดการนำผ่าน (ถ่ายลำและผ่านแดน) (2) ต้องมีหนังสือรับรองถิ่นกำเนิดสินค้า และ (3) ต้องมีหนังสือรับรองสุขอนามัยพืช โดยให้กรมการค้าต่างประเทศ พณ. กรมศุลกากร กระทรวงการคลัง และกรมวิชาการเกษตร กระทรวงเกษตรและสหกรณ์ (กษ.) ร่วมพิจารณารายละเอียดและวิธีการในการปรับปรุงและออกประกาศที่เกี่ยวข้องกับการนำผ่าน (ผ่านแดน/ถ่ายลำ) มันสำปะหลังและผลิตภัณฑ์มันสำปะหลังด้วย4. **สาระสำคัญของร่างประกาศฯ** 4.1 ให้มันสำปะหลังและผลิตภัณฑ์มันสำปะหลังเป็นสินค้าที่ต้องนำผ่านทางด่านตรวจพืชตามที่ กษ. กำหนด และต้องมีหนังสือรับรองสุขอนามัยพืชและหนังสือรับรองถิ่นกำเนิดสินค้าตามที่กำหนดแสดงต่อกรมศุลกากรประกอบการนำผ่านราชอาณาจักร 4.2 มาตรการตามข้อ 4.1 มิให้ใช้บังคับในกรณีที่นำผ่านมันสำปะหลังและผลิตภัณฑ์มันสำปะหลังในปริมาณเท่าที่จำเป็น เพื่อใช้เป็นตัวอย่างหรือการศึกษาวิจัยความเห็นของ กษ.กษ. ได้พิจารณาแล้วเห็นควรให้ความเห็นชอบร่างประกาศกระทรวงพาณิชย์ เรื่อง กำหนดให้มันสำปะหลังและผลิตภัณฑ์มันสำปะหลังเป็นสินค้าที่ต้องปฏิบัติตามมาตรการนำผ่านราชอาณาจักร พ.ศ. .... ตามที่ พณ. เสนอ เนื่องจากเป็นการดำเนินการตามมติคณะกรรมการนโยบายและบริหารจัดการมันสำปะหลัง โดยขอให้หน่วยงานที่เกี่ยวข้องกำกับดูแลการนำผ่านมันสำปะหลังและผลิตภัณฑ์มันสำปะหลังอย่างเข้มงวด เพื่อป้องกันการใช้วิธรการนำผ่านเป็นช่องทางในการลักลอบนำเข้า ซึ่งจะส่งผลต่อเกษตรกรผู้ปลูกมันสำปะหลังและราคามันสำปะหลังในประเทศ**มติ ครม. :** อนุมัติในหลักการร่างประกาศกระทรวงพาณิชย์ เรื่อง กำหนดให้มันสำปะหลังและผลิตภัณฑ์มันสำปะหลังเป็นสินค้าที่ต้องปฏิบัติตามมาตรการนำผ่านราชอาณาจักร พ.ศ. ..... ตามที่ พณ. เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอ ครม. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : พณ./กษ. (สศก.)**ประโยชน์ที่ได้รับ :** เพื่อประโยชน์ด้านความมั่นคงทางเศรษฐกิจและการสาธารณสุข**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 6/2559 วันอังคารที่ 9 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090259****เรื่อง** **:** ผลการประชุมสุดยอดอาเซียน ครั้งที่ 27 และการประชุมสุดยอดอื่นๆ ที่เกี่ยวข้อง**สารัตถะ :** กต. เสนอ ครม. รับทราบผลการประชุมสุดยอดอาเซียน ครั้งที่ 27 และการประชุมสุดยอดอื่นๆ ที่เกี่ยวข้องและมอบหมายหน่วยงานที่เกี่ยวข้องนำผลการประชุมไปปฏิบัติและติดตามความคืบหน้าต่อไปโดยมีรายละเอียดสรุปได้ ดังนี้กต. รายงานว่านายกรัฐมนตรีได้เดินทางไปเข้าร่วมการประชุมสุดยอดอาเซียน ครั้งที่ 27 และการประชุมสุดยอดอื่นๆ ที่เกี่ยวข้อง ระหว่างวันที่ 20 -22 พ.ย. 2558 ณ กรุงกัวลาลัมเปอร์ ประเทศมาเลเซีย สรุปสาระสำคัญได้ ดังนี้1. **เอกสารผลลัพธ์การประชุมฯ** ผู้นำประเทศสมาชิกอาเซียนได้ลงนามเอกสารสำคัญ 3 ฉบับ ได้แก่ 1.1 ปฏิญญากรุงกัวลาลัมเปอร์ ค.ศ. 2015 ว่าด้วยการจัดตั้งประชาคมอาเซียน 1.2 ปฏิญญากรุงกัวลาลัมเปอร์ว่าด้วยอาเซียน ค.ศ. 2025 : มุ่งหน้าไปด้วยกัน 1.3 อนุสัญญาอาเซียนว่าด้วยการต่อต้านการค้ามนุษย์โดยเฉพาะสตรีและเด็ก นอกจากนี้ผู้นำประเทศสมาชิกอาเซียนได้รับรองเอกสารต่างๆ อีก 17 ฉบับ2. ผลการประชุมสุดยอดอาเซียน ครั้งที่ 27 และการประชุมสุดยอดอาเซียนอื่นๆ ที่เกี่ยวข้อง ระหว่างวันที่ 21 – 22 พ.ย. 2558 ณ กรุงกัวลาลัมเปอร์ ประเทศมาเลเซีย ดังนี้(1) **ผลการประชุมสุดยอดอาเซียน ครั้งที่ 27** (1.1) เรื่อง การเมืองและความมั่นคง ข้อเสนอของนายกรัฐมนตรี**-** การจัดตั้งศูนย์ไซเบอร์อาเซียน **หน่วยงานที่รับผิดชอบ** : กห./ทก./ตช./สมช.**-** การแก้ไขปัญหาแนวคิดสุดโต่งที่ต้นตอ โดยการแบ่งปันข้อมูลเชิงลึกอย่างทันท่วงที สม่ำเสมอ และป้องกันการใช้เทคโนโลยีในทางที่ผิด **หน่วยงานที่รับผิดชอบ** : กห./ทก./ตช./สมช./กต.**-** การปฏิบัติตามแผนงานว่าด้วยการรักษาและส่งเสริมความเป็นแกนกลางของอาเซียน **หน่วยงานที่รับผิดชอบ** :กต.**-** การทำหน้าที่และรักษาผลประโยชน์ของกลุ่ม G77 ซึ่งรวมถึงอาเซียนอย่างเต็มกำลัง **หน่วยงานที่รับผิดชอบ** :กต.(1.2) เรื่อง เศรษฐกิจข้อเสนอของนายกรัฐมนตรี- การพัฒนาเขตเศรษฐกิจพิเศษบริเวณชายแดนและการส่งเสริมการลงทุนในรูปแบบ 1+1 เพื่อใช้ประโยชน์จากข้อได้เปรียบจากแต่ละประเทศที่มีชายแดนติดกัน **หน่วยงานที่รับผิดชอบ** :กค./พณ./อก./ตช./สศช./สกท.**-** การลดมาตรการที่ไม่ใช่ภาษีที่ยังคงกีดกันการค้าระหว่างกันให้เร็วที่สุด **หน่วยงานที่รับผิดชอบ** : พณ.- การพัฒนาความเชื่อมโยงระหว่างันในด้านกฎระเบียบ อาทิ การดำเนินงานตามกรอบความตกลงอาเซียนว่าด้วยการอำนวยความสะดวกในการขนส่งสินค้าผ่านแดน ส่งเสริมการวิจัยและพัฒนาในสาขาที่ถนัด **หน่วยงานที่รับผิดชอบ** : กค./คค./พณ./กต.- การสร้างความเข้มแข็งให้ MSMEs เพื่อเพิ่มขีดความสามารถในการแข่งขัน **หน่วยงานที่รับผิดชอบ** : พณ./สสว.- การส่งเสริมการท่องเที่ยวในลักษณะ package ของประเทศอาเซียนทั้งทางบกและทางทะเลในแผนงานความเชื่อมโยงอาเซียน ค.ศ. 2025 **หน่วยงานที่รับผิดชอบ** : กก./กต.- การเสริมสร้างความเข้มแข็งให้แก่ภาคการเกษตร จัดทำแผนพัฒนาภาคการเกษตร โดยให้ความสำคัญกับการวิจัยและการพัฒนาร่วมกันเพื่อเพิ่มผลผลิต เพิ่มมูลค่าสินค้าเกษตร และส่งเสริมโภชนาการ การร่วมมือกับประเทศอาเซียนเพื่อมิให้การตัดราคาผลิตผลการเกษตรกันเอง รวมทั้งการให้ข้อมูลและความรู้แก่เกษตรกรให้สามารถเข้าถึงตลาดทั้งในและนอกภูมิภาค **หน่วยงานที่รับผิดชอบ** กษ./พณ.(1.3) เรื่อง สังคมและวัฒนธรรมข้อเสนอของนายกรัฐมนตรี**-** การแก้ปัญหาหมอกควันข้ามแดนเพื่อให้อาเซียนปลอดจากหมอกควันภายในปี 2563 โดยจัดทำแผนงานอาเซียนปลอดจากหมอกควัน (ASEAN Haze – Free Roadmap) เพื่อเป็นแนวทางในการอนุวัติการตามข้อตกลงอาเซียนว่าด้วยมลพิษจากหมอกควันข้ามแดนและสนับสนุนการจัดตั้งศูนย์ประสานงานอาเซียนเพื่อควบคุมมลพิษจากหมอกควันข้ามแดน (ที่อินโดนีเซีย) **หน่วยงานที่รับผิดชอบ** : ทส.- การจัดสรรหลักประกันสุขภาพถ้วนหน้าให้แก่ประชาชน เพื่อเตรียมความพร้อมเข้าสู่สังคมผู้สูงอายุ **หน่วยงานที่รับผิดชอบ** : พม./สธ(1.4)เรื่อง อื่นๆผลการประชุม- ขอให้ทุกประเทศทำงานสอดประสานกัน ลดขั้นตอน ลดการประชุม เปิดการสื่อสารสายด่วนผู้นำ รวมทั้งกำหนดผลสัมฤทธิ์ล่วงหน้าในการทำงาน- การนำวิสัยทัศน์และแผนงานประชาคมอาเซียนไปปฏิบัติอย่างเป็นรูปธรรม และประชาชนได้รับประโยชน์ **หน่วยงานที่รับผิดชอบ** : ทุกหน่วยงาน(1.5) เรื่อง การเมืองและความมั่นคงมติที่ประชุม - การร่วมมือเพื่อแก้ไข ต่อต้านความรุนแรงและแนวคิดสุดโต่งที่ต้นตอและผ่านการแลกเปลี่ยนข้อมูลเชิงลึกระหว่างกันอย่างทันการณ์ **หน่วยงานที่รับผิดชอบ** : กห./ตช./สมช./กต.- เร่งรัดการจัดทำตามมาตรเร่งด่วน (Early Harvest Measures) ส่งเสริมความร่วมมือเพื่อสร้างความไว้เนื้อเชื่อใจในทะเลจีนใต้ **หน่วยงานที่รับผิดชอบ** : กต.**-** การส่งเสริมความร่วมมือในอาเซียน เรื่อง การบริหารจัดการชายแดน โดยให้มีการแลกเปลี่ยนข้อมูลและข่าวกรองระหว่างกัน **หน่วยงานที่รับผิดชอบ** : กห./กค./ทก./ตช./สมช./กต.- เห็นชอบให้สนับสนุนการดำเนินงานของศูนย์แพทย์ทหารอาเซียน (ASEAN Centre of Military Medicine - ACMM) และสำนักงาน ป.ป.ส. อาเซียน (ASEAN Narcotics Coordination Cooperation Centre – ASEAN - NARCO) **หน่วยงานที่รับผิดชอบ** : กห./ยธ./ตช.- สนับสนุนสนับสนุนแถลงการณ์ของรัฐมนตรีต่างประเทศอาเซียนเนื่องในโอกาสครบรอบ 70 ปีสหประชาชาติ (ASEAN Ministerial Statement on the Occasion of the 70th Anniversary of the United Nations) ซึ่งสนับสนุนการสมัครเข้าดำรงตำแหน่งสมาชิกไม่ถาวรของคณะมนตรีความมั่นคงแห่งสหประชาชาติ วาระปี พ.ศ. 2560 – 2561 ในฐานะผู้สมัครอาเซียนของไทย **หน่วยงานที่รับผิดชอบ** : กต.- สนับสนุนการจัดการประชุมสุดยอดอาเซียน – สหรัฐฯ (วาระพิเศษ) ในปี พ.ศ. 2559 **หน่วยงานที่รับผิดชอบ** : กต.(1.6) เรื่อง เศรษฐกิจมติที่ประชุม- การขจัดมาตรการที่ไม่ใช่ภาษีที่ยังคงกีดกันการค้าระหว่างกัน**-** การเร่งรัดการเจรจาความตกลงหุ้นส่วนทางเศรษฐกิจระดับภูมิภาค (RCEP) ให้แล้วเสร็จโดยเร็ว ซึ่งผู้นำอาเซียนได้ประกาศแถลงการณ์ร่วมเกี่ยวกับความคืบหน้าของการเจรจา RCEP โดยให้สรุปการเจรจาในประเด็นเทคนิคที่เหลือให้แล้วเสร็จภายในปี พ.ศ. 2559 **หน่วยงานที่รับผิดชอบ** : พณ./อก./สสว./กต.- การสร้างความเชื่อมโยงระหว่างกัน เน้นย้ำการปฏิบัติตามข้อริเริ่มต่างๆ ตามแผนแม่บทว่าด้วยความเชื่อมโยงระหว่างกันในอาเซียน (Master Plan on ASEAN Connectivity - MPAC) อย่างมีประสิทธิภาพและทันการณ์ รวมทั้งเน้นย้ำการจัดทำแผนงานว่าด้วยความเชื่อมโยงในอาเซียน ค.ศ. 2025 ให้แล้วเสร็จเพื่อรองรับในปี พ.ศ. 2559 **หน่วยงานที่รับผิดชอบ** : คค./พณ./กต./และหน่วยงานที่เกี่ยวข้องภายใต้คณะอนุกรรมการว่าด้วยความเชื่อมโยงระหว่างกันในอาเซียน(1.7)เรื่อง สังคมและวัฒนธรรมมติที่ประชุม- การแก้ปัญหาหมอกควันข้ามแดนเพื่อให้อาเซียนปลอดจากหมอกควันภายในปี 2563 และจัดทำแผนงานอาเซียนปลอดจากหมอกควัน (ASEAN Haze – Free Roadmap)- การรับมือการเปลี่ยนแปลงสภาพภูมิอากาศ ภัยพิบัติ ภัยคุกคามด้านสาธารณสุข โดยเฉพาะโรคติดต่ออุบัติใหม่ - การรับรองแผนปฏิบัติการระดับภูมิภาคว่าด้วยการขจัดความรุนแรงต่อสตรีและแผนปฏิบัติการระดับภูมิภาคว่าด้วยการขจัดความรุนแรงต่อเด็ก **หน่วยงานที่รับผิดชอบ** : พม./ทส./มท./สธ.- ยินดีกับการจัดตั้งศูนย์วัฒนธรรมอาเซียนในไทย ซึ่งเป็นแห่งแรกในภูมิภาค **หน่วยงานที่รับผิดชอบ** : วธ.(2) **ผลการประชุมสุดยอดอาเซียน – จีน ครั้งที่ 18** (2.1) เรื่อง เศรษฐกิจข้อเสนอของนายกรัฐมนตรี - การส่งเสริมการลงทุนในรูปแบบ 1+1+1 หรือ 2+1 (2 ประเทศสมาชิกอาเซียนกับ 1 ประเทศนอกภูมิภาค) **หน่วยงานที่รับผิดชอบ** : อก. สศช./สกท./พณ.- การส่งเสริมการท่องเที่ยวทางทะเล โดยให้ความสำคัญกับการอนุรักษ์ทรัพยากรทางทะเล **หน่วยงานที่รับผิดชอบ** กก./ทส.(2.2) เรื่อง ความร่วมมือในทุกด้านมติที่ประชุม - การปฏิบัติตามแผนปฏิบัติการตามปฏิญญาร่วมว่าด้วยการเป็นหุ้นส่วนทางยุทธศาสตร์อาเซียน-จีน เพื่อสันติภาพและความเจริญรุ่งเรือง ค.ศ. 2016-2020 (Plan of Action to Implement the Joint Declaration on the ASEAN China Strategic Partnership for Peace and Prosperity) ให้เกิดผลที่เป็นรูปธรรม **หน่วยงานที่รับผิดชอบ** : ทุกหน่วยงาน- การจัดกิจกรรมฉลองครบรอบ 25 ปี ของความสัมพันธ์อาเซียน-จีน รวมทั้งการจัดการประชุมสุดยอดอาเซียน-จีน สมัยพิเศษ และการกำหนดให้ปี 2559 เป็นปีแห่งการแลกเปลี่ยนด้านการศึกษาอาเซียน-จีน โดยให้ทุกประเทศร่วมกันเสนอกิจกรรมและโครงการเพื่อฉลองโอกาสดังกล่าว **หน่วยงานที่รับผิดชอบ** : กต./ศธ. โดยประสานกับหน่วยงานที่เกี่ยวข้อง(2.3) เรื่อง การเมืองและความมั่นคงมติที่ประชุม- การสนับสนุนให้มีการหารือระหว่างกันมากขึ้น ปฏิบัติตามปฏิญญาว่าด้วยแนวปฏิบัติของภาคีในทะเลจีนใต้ (Declaration on the Conduct of Parties in the South China Sea: DOC) เร่งรัดการจัดทำแนวปฏิบัติในทะเลจีนใต้ (Code of Conduct in the South China Sea: COC) รวมทั้งผลักดันการดำเนินมาตรการเร่งด่วน (Early Harvest Measures) ให้เกิดผลโดยเร็ว อาทิ การจัดตั้งโทรศัพท์สายด่วนระหว่างเจ้าหน้าที่อาวุโส กต. อาเซียน-จีน **หน่วยงานที่รับผิดชอบ** : กต. โดยประสานกับหน่วยงานที่เกี่ยวข้อง(2.4) เรื่อง เศรษฐกิจมติที่ประชุม- การใช้ประโยชน์จากธนาคารเพื่อการลงทุนด้านโครงสร้างพื้นฐานแห่งเอเชีย (Asian Infrastructure Investment Bank: AIIB) ในการสนับสนุนการดำเนินงานตามแผนแม่บทว่าด้วยความเชื่อมโยงระหว่างกันในอาเซียน (Master Plan on ASEAN Connectivity: MPAC) **หน่วยงานที่รับผิดชอบ** : กค.- การสนับสนุนและผลักดันการเพิ่มมูลค่าการค้าให้บรรลุเป้าหมาย 1 ล้านดอลลาร์สหรัฐภายในปี พ.ศ. 2563 **หน่วยงานที่รับผิดชอบ** : พณ. โดยประสานหน่วยงานที่เกี่ยวข้อง- การลงนามพิธีสารแก้ไขกรอบความตกลงว่าด้วยความร่วมมือทางเศรษฐกิจอย่างรอบด้านและความตกลงที่เกี่ยวข้องระหว่างอาเซียน-จีน เพื่อยกระดับความตกลงเขตการค้าเสรีอาเซียน-จีน (ASEAN-China FTA-ACFTA) **หน่วยงานที่รับผิดชอบ** : พณ. โดยประสานหน่วยงานที่เกี่ยวข้อง(2.5) เรื่อง สังคมและวัฒนะธรรมมติที่ประชุม- การเสริมสร้างความร่วมมือด้านสิ่งแวดล้อม และการรับรองยุทธศาสตร์อาเซียน-จีน ว่าด้วยความร่วมมือด้านสิ่งแวดล้อม 2559-2563 **หน่วยงานที่รับผิดชอบ** : ทส. โดยประสานหน่วยงานที่เกี่ยวข้อง(3) **ผลการประชุมสุดยอดอาเซียน ครั้งที่ 13**(3.1) เรื่อง เศรษฐกิจข้อเสนอของนายกรัฐมนตรี - การเป็นหุ้นส่วนสำคัญต่อนโยบายด้านเศรษฐกิจและการพัฒนาของอินเดีย เช่น “Make in India” “Digital India” และ “Smart Cities” ซึ่งรวมถึงการขยายโอกาสด้านการลงทุน และการแลกเปลี่ยนเทคโนโลยีและนวัตกรรม **หน่วยงานที่รับผิดชอบ** : ทก./พณ./วท./กต.(3.2) เรื่อง เศรษฐกิจมติที่ประชุม- การเสริมสร้างความเชื่อมโยงระหว่างอาเซียนและอินเดีย ซึ่งรวมถึงเร่งรัดการสร้างทางหลวงสามฝ่ายไทย – เมียนมา – อินเดีย และการเชื่อมต่อระเบียงเศรษฐกิจ โดย นรม. ได้หยิบยกประเด็นที่อินเดียแสดงความสนใจที่จะเข้ามามีส่วนร่วมในการพัฒนาเขตเศรษฐกิจพิเศษทวาย **หน่วยงานที่รับผิดชอบ** : คค./สศช./กต.- การใช้ประโยชน์จากความตกลงเขตการค้าเสรีอาเซียน – อินเดีย อย่างเต็มที่ - การทบทวนความตกลงด้านการค้าสินค้าเน้นการอำนวยความสะดวกทางการค้าและการเข้าถึงตลาดเพื่อให้สามารถบรรลุเป้าหมายการเพิ่มมูลค่าการค้าระหว่างกันเป็น 200,000 ล้านดอลลาร์สหรัฐ ในปี พ.ศ. 2563 **หน่วยงานที่รับผิดชอบ** : พณ.(4) **การประชุมสุดยอดอาเซียนบวกสาม ครั้งที่ 17**(4.1) เรื่อง เศรษฐกิจข้อเสนอของนายกรัฐมนตรี - การเพิ่มความเข้มแข็งให้กับคลังสำรองข้าวฉุกเฉินอาเซียน +3 โดยศึกษาความเป็นไปได้ของการสำรองพืชผลชนิดอื่น **หน่วยงานที่รับผิดชอบ** : กษ.- การยกระดับสำนักงานวิจัยเศรษฐกิจมหภาคของภูมิภาคอาเซียน +3 เพื่อเพิ่มขีดความสามารถในการเฝ้าติดตามสถานการณ์เศรษฐกิจ **หน่วยงานที่รับผิดชอบ** : กค./พณ.(4.2) เรื่อง การเมืองและความมั่นคงมติที่ประชุม - การปฏิบัติตามแผนปฏิบัติการความร่วมมืออาเซียน +3 (ค.ศ. 2013 - 2017) อย่างมีประสิทธิภาพ และให้ประเทศ +3 สนับสนุนวิสัยทัศน์ประชาคมอาเซียนภายหลังปี 2558 **หน่วยงานที่รับผิดชอบ** : กต. โดยประสานกับหน่วยงานที่เกี่ยวข้อง(5) **การประชุมสุดยอดอาเซียน – สหรัฐฯ ครั้งที่ 3**(5.1) เรื่อง เศรษฐกิจ ข้อเสนอของนายกรัฐมนตรี- ส่งเสริมความเป็นหุ้นส่วนทางเศรษฐกิจและการพัฒนาอย่างยั่งยืน - พัฒนามาตรการร่วมกันเพื่อเสริมสร้างความแข็งแกร่งในการรับมือกับวิกฤตและความผันผวนทางเศรษฐกิจ- การใช้ประโยชน์จากข้อริเริ่มทางเศรษฐกิจต่างๆ อย่างเป็นรูปธรรม รวมทั้ง E3 **หน่วยงานที่รับผิดชอบ** : กค./พณ./กต.(5.2) เรื่อง การเมืองและความมั่นคงมติที่ประชุม- กต. สนับสนุนการจัดการประชุมสุดยอดอาเซียน – สหรัฐฯ สมัยพิเศษ ในปี 2559 ที่สหรัฐฯ การปฏิบัติตามแผนปฏิบัติการเพื่อดำเนินการตามความเป็นหุ้นส่วนเชิงยุทธศาสตร์อาเซียน – สหรัฐฯ ฉบับใหม่ (ค.ศ. 2016 – 2020) **หน่วยงานที่รับผิดชอบ** : ทุกหน่วยงาน(5.3) เรื่อง สังคมและวัฒนธรรมมติที่ประชุม- การขยายความร่วมมือในเรื่องการเปลี่ยนแปลงของสภาพภูมิอากาศ ซึ่งรวมถึงการดำเนินงานตามแถลงการณ์ร่วมอาเซียน – สหรัฐฯ ว่าด้วยการเปลี่ยนแปลงของสภาพภูมิอากาศ ค.ศ. 2015 **หน่วยงานที่รับผิดชอบ** : ทส.(5.4) เรื่อง เศรษฐกิจมติที่ประชุม- การส่งเสริมการแลกเปลี่ยนแนวปฏิบัติที่ดีในการส่งสินค้าข้ามแดน **หน่วยงานที่รับผิดชอบ** : พณ.(6) **การประชุมสุดยอดอาเซียน – นิวซีแลนด์**(6.1) เรื่อง เศรษฐกิจข้อเสนอของนายกรัฐมนตรี- ไทยสนับสนุนความร่วมมืออาเซียน – นิวซีแลนด์ เพื่อขจัดอุปสรรคทางการค้าสินค้าเกษตรและเกษตรกรรายย่อย รวมทั้งการปรับตัวของภาคการเกษตรต่อการเปลี่ยนแปลงสภาพภูมิอากาศ - ไทยสนับสนุนความร่วมมืออาเซียน – นิวซีแลนด์ในการพัฒนาพลังงานทดแทนในอาเซียนและการแบ่งปันแนวปฏิบัติที่ดีในการอนุรักษ์พลังงานของนิวซีแลนด์ให้แก่อาเซียน **หน่วยงานที่รับผิดชอบ** : กษ./พน.(6.2) เรื่อง สังคมและวัฒนธรรมข้อเสนอของนายกรัฐมนตรี- การสร้างเครือข่ายแลกเปลี่ยนเยาวชนและนักธุรกิจรุ่นใหม่ระหว่างกัน โดยต้องทำอย่างต่อเนื่องและสองทาง **หน่วยงานที่รับผิดชอบ** : พม./พณ./ศธ.(6.3) เรื่อง การเมืองและความมั่นคงมติที่ประชุม- การดำเนินการตามแถลงการณ์ร่วมผู้นำอาเซียนนิวซีแลนด์ในวาระ 40 ปี ความสัมพันธ์คู่เจรจาอาเซียน – นิวซีแลนด์ หุ้นส่วนทางยุทธศาสตร์สู่ผลประโยชน์และความมั่นคั่งร่วมกัน และแผนปฏิบัติการอาเซียน – นิวซีแลนด์ (2559 – 2563) **หน่วยงานที่รับผิดชอบ** : ทุกหน่วยงาน(6.4) เรื่อง สังคมและวัฒนธรรมมติที่ประชุม- การเพิ่มขีดความสามารถของประชาชนผ่านทุนการศึกษาและทุนฝึกอบรมภาษาอังกฤษและอบรมวิชาชีพต่างๆ โดยนิวซีแลนด์จะให้ทุนการศึกษาของนายกรัฐมนตรีนิวซีแลนด์แก่ประเทศสมาชิกอาเซียนปีละ 3 ทุนเป็นระยะเวลา 5 ปี **หน่วยงานที่รับผิดชอบ** : พม./ศธ./กต.(7) **การประชุมสุดยอดเอเชียตะวันออก ครั้งที่ 10**(7.1) เรื่อง การเมืองและความมั่นคงมติที่ประชุม- สนับสนุนให้การประชุมสุดยอดเอเชียตะวันออกเป็นเวทีหารือยุทธศาสตร์ในระดับผู้นำที่อาเซียนเป็นแกนกลางในการขับเคลื่อน รับรองปฏิญญากัวลาลัมเปอร์เนื่องในโอกาสครบรอบ 10 ปีของ EAS เพื่อเสริมสร้างความเข้มแข็งให้ GAS มีประสิทธิภาพในการปฏิบัติตามตามข้อตัดสินใจของผู้นำ โดยให้ความสำคัญกับประสานงานอย่างใกล้ชิดกับกลไกต่างๆ ของอาเซียน ทบทวนสาขาความร่วมมือหลักและจัดตั้งหน่วยงาน EAS ภายใต้สำนักเลขาธิการอาเซียน โดยทุกประเทศต้องมีบทบาทและมีส่วนร่วมอย่างแท้จริง รวมถึงการพัฒนากลไกเพื่อติดตามการดำเนินการตามแนวนโยบายของที่ประชุม EAS **หน่วยงานที่รับผิดชอบ** : กต. โดยประสานกับหน่วยงานที่เกี่ยวข้อง**(8) การประชุมสุดยอดอาเซียน – ญี่ปุ่น ครั้งที่ 18**(8.1) เรื่อง เศรษฐกิจข้อเสนอของนายกรัฐมนตรี- เร่งรัดการเจรจาความตกลงหุ้นส่วนอาเซียน – ญี่ปุ่นให้บรรลุผลโดยเร็ว **หน่วยงานที่รับผิดชอบ** : ทุกหน่วยงาน(8.2) เรื่อง สังคมและวัฒนธรรม- การแลกเปลี่ยนประสบการณ์ในการดูแลผู้สูงอายุ โดยให้ความสำคัญต่ออาหารเพื่อสุขภาพ การเสริมสร้างสุขภาพและสิ่งอำนวยความสะดวกที่ปลอดภัยต่อผู้สูงอายุ **หน่วยงานที่รับผิดชอบ** : พม./สธ.(8.3) เรื่อง การเมืองและความมั่นคงมติที่ประชุม- การปฏิบัติตามวิสัยทัศน์ว่าด้วยมิตรภาพและความร่วมมืออาเซียน – ญี่ปุ่น และแผนปฏิบัติการ เพื่อเสริมสร้างสันติภาพ ความมั่งคั่ง และคุณภาพชีวิต ฉบับใหม่ (ค.ศ. 2016 – 2020) ให้เกิดผลที่เป็นธรรม**หน่วยงานที่รับผิดชอบ** : ทุกหน่วยงาน(9) **การประชุมสุดยอดอาเซียน – สาธารณรัฐเกาหลี ครั้งที่ 17**(9.1) เรื่อง เศรษฐกิจข้อเสนอของนายกรัฐมนตรี- สนับสนุนการใช้ประโยชน์จากความตกลงเขตการค้าเสรีอาเซียน – สาธารณรัฐเกาหลี ให้เต็มศักยภาพเพื่อบรรลุเป้าหมายการค้า 200,000 ล้านดอลลาร์สหรัฐ ภายในปี พ.ศ. 2563 **หน่วยงานที่รับผิดชอบ** : พณ. โดยประสานหน่วยงานที่เกี่ยวข้อง(9.2) เรื่อง การเมืองและความมั่นคงมติที่ประชุม- การปฏิบัติตามแผนปฏิบัติการอาเซียน – สาธารณรัฐเกาหลี เพื่อดำเนินการตามปฏิญญาร่วมว่าด้วยความเป็นหุ้นส่วนทางยุทธศาสตร์เพื่อสันติภาพและความรุ่งเรือง ฉบับใหม่ (ค.ศ. 2016 – 2020) ให้เกิดผลที่เป็นรูปธรรม **หน่วยงานที่รับผิดชอบ** : พณ. กต. โดยประสานหน่วยงานที่เกี่ยวข้อง(10) **การประชุมสุดยอดอาเซียน – สหประชาชาติ ครั้งที่ 7**(10.1) เรื่อง ภาพรวมข้อเสนอของนายกรัฐมนตรี- การสร้างความสอดคล้องระหว่างวิสัยทัศน์ประชาคมอาเซียน ค.ศ. 2025 และวาระการพัฒนาที่ยั่งยืนของสหประชาชาติ ค.ศ.2030 **หน่วยงานที่รับผิดชอบ** : สศช. กต. - การใช้ประโยชน์จากสำนักงานของสหประชาชาติที่ตั้งอยู่ในภูมิภาค เพื่อผลักดันความร่วมมือระหว่างกัน **หน่วยงานที่รับผิดชอบ** : กต.(10.2) เรื่อง การเมืองและความมั่นคง- การเพิ่มขีดความสามารถของอาเซียนในเรื่องการป้องกันความขัดแย้ง การทูตเชิงป้องกัน และการส่งเสริมสันติภาพและความมั่นคง รวมทั้งปฏิบัติการรักษาสันติภาพของสหประชาชาติ **หน่วยงานที่รับผิดชอบ** : กห./กต.(10.3) เรื่อง เศรษฐกิจ - การลดช่องว่างด้านการพัฒนา รวมถึงการขจัดความไม่เท่าเทียมกันทางสังคมและเศรษฐกิจ สิ่งแวดล้อมที่ยั่งยืน **หน่วยงานที่รับผิดชอบ** : พม./สศช./กต.(10.4) สังคมและวัฒนธรรม - การเสริมสร้างความตระหนักรู้และความเข้มแข็งแก่ชุมชนเพื่อให้มีส่วนร่วมในการป้องกันภัยพิบัติ **หน่วยงานที่รับผิดชอบ** : ทส. - การลดการปล่อยก๊าซเรือนกระจกภายหลังปี ค.ศ. 2030 ลงร้อยละ 20 – 25 ภายใต้ Intended Nationally Determined Contribution (INDC) **หน่วยงานที่รับผิดชอบ** : ทส.(10.5) เรื่อง ภาพรวมมติที่ประชุม- การจัดทำแผนปฏิบัติการ 5 ปี ว่าด้วยความเป็นหุ้นส่วนอย่างครอบคลุมระหว่างอาเซียน – สหประชาชาติ ระหว่างปี 2559 – 2536 **หน่วยงานที่รับผิดชอบ** : กต. - การส่งเสริมปฏิสัมพันธ์ระหว่างสำนักเลขาธิการทั้งสองฝ่าย UN Liaison Office และคณะกรรมการผู้แทนถาวรประจำอาเซียน ณ กรุงจาการ์ตา **หน่วยงานที่รับผิดชอบ** : กต.(10.6) การเมืองและความมั่นคง - การต่อต้านอาชยกรรมข้ามชาติและการก่อการร้าย รวมทั้งสนับสนุนการดำเนินการตาม ASEAN Convention on Counter Terrorism และ UN Convention Against Transnational Organised Crime and Protocols **หน่วยงานที่รับผิดชอบ** : กห./ตช./สขช./สมช./กต.(10.7) เศรษฐกิจ - การสนับสนุนของสหประชาชาติต่อร่าง Vision and Strategic Plan for ASEAN Cooperation in Food, Agriculture and Forestry (ค.ศ. 2016 – 2025) และเพิ่มขีดความสามารถของอาเซียนในการประสานและติดตามการดำเนินการตาม ASEAN Integrated Food Security Framework (AIFS) และ Strategic Plan of Action on Food Security in the ASEAN Region (SPA – FS) ค.ศ. 2015 -2020 **หน่วยงานที่รับผิดชอบ** : กษ.(10.8) สังคมและวัฒนธรรม - การให้สัตยาบันและดำเนินการตามความตกลงด้านสิ่งแวดล้อมต่างๆ ในระดับโลกและภูมิภาค เพื่อการเข้าถึงน้ำและอากาศที่สะอาด รวมทั้งความร่วมมือในการแบ่งปันข้อมูลกับ ASEAN Centre for Biodiversity และหน่วยงานอื่นๆ อาทิ United Nation Environment Programme (UNEP) United Nations Development Programme (UNDP) United Nations University Institute for the Advanced Study of Sustainability (UNU – IAS) และผลักดันความคืบหน้าของ ASEAN – UN Work Plan on Environment and Climate Change (ค.ศ. 2016 – 2020) **หน่วยงานที่รับผิดชอบ** : ทส. - การมีส่วนร่วมของสหประชาชาติในการลดความเสี่ยงต่อและการบริหารจัดการภัยพิบัติ ซึ่งระบุอยู่ใน ASEAN – UN Strategic Plan on Disaster Management (ค.ศ. 2016 – 2020) รวมทั้งสนับสนุนการประชุม 2016 World Humanitarian Summit และส่งเสริมการจัดทำแผนปฏิบัติการ ASEAN – UN Strategic Plan of Action on Disaster Management **หน่วยงานที่รับผิดชอบ** : ทส./มท./กต.ความเห็นของ กษ.กษ. พิจารณาแล้ว ไม่มีข้อขัดข้องต่อผลการประชุมดังกล่าว เนื่องจากสามารถดำเนินการได้ภายใต้ภารกิจและกรอบความร่วมมือที่เกี่ยวข้องของกระทรวงฯ เพื่อผลักดันการดำเนินงานให้เป็นไปในแนวทางเดียวกันและบังเกิดผลอย่างเป็นรูปธรรม**มติ. ครม.** : รับทราบผลการประชุมสุดยอดอาเซียน ครั้งที่ 27 และการประชุมสุดยอดอื่นๆ ที่เกี่ยวข้องและมอบหมายหน่วยงานที่เกี่ยวข้องนำผลการประชุมไปปฏิบัติและติดตามความก้าวหน้าต่อไป ตามที่ กต. เสนอ | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อช่วยทำให้เกิดข้อได้เปรียบของแต่ละประเทศที่มีชายแดนร่วมกัน เพื่อสร้างงานและการกระจายความเจริญสู่ภูมิภาค รวมทั้งส่งเสริมให้อาเซียนในฐานะตลาดและฐานการผลิต มีความสนใจยิ่งขึ้น ส่งเสริมศักยภาพของวิสาหกิจขนาดกลาง ขนาดย่อมและรายย่อย**กำหนดรายงานผลการปฏิบัติเพื่อเสนอ ครม. :** - |